recursal/SuperWikiNEXT-32B huggingface dataset:
စာပေလာကတွင် ထင်ရှားခဲ့သော စာရေးဆရာ **ရဲဘော်နေအောင်** ၁၉၁၈ ခုနှစ်၊ဒီဇင်ဘာလ၌ အဖ ဦးညွန့်၊အမိ ကျောင်းအုပ်ဆရာမကြီး ဒေါ်စိန်ဆင့်တို့က ပဲခူးတိုင်း၊ဇီးကုန်းမြို့၊သစ်နဖားရွာတွင် မွေးဖွားသည်။ ဘီအိုင်အေ ဗိုလ်သင်တန်းတက်ခဲ့ရသဖြင့် ဗိုလ်တင်မြင့်ဟုအမည်တွင်သည်။

ရဲဘော်နေအောင်သည် ရှေး ၁၀ တန်းအောင်မြင်ခဲ့ပြီး ၁၉၄၂-၄၅ ခုနှစ်၌ ဗမာ့တပ်မတော်၊စစ်တက္ကသိုလ်(မင်္ဂလာဒုံ)တတိယပတ် ဗိုလ်သင်တန်းသို့ တက်ရောက်ခဲ့သည်။ ထို့နောက် ဖက်ဆစ်တော်လှန်ရေးတွင် အလုပ်သင်ဗိုလ်အဆင့်ဖြင့် စက်မှု(၂)တပ်ရင်းရုံး၌ တာဝန်ထမ်းဆောင်ခဲ့သည်။ တစ်ဖန် တိုင်းစစ်ဌာနချုပ် နတ်တလင်းသို့ ရောက်ရှိပြီး ပဲခူးရိုးမသို့ ချီတက်တိုက်ခိုက်ရေး တာဝန်ယူခဲ့သည်။ ထို့နောက် ဇီးကုန်းမြို့တွင် ဗမာ့ကာကွယ်ရေးတပ်မတော် ဖျက်သိမ်းသည်အထိ တာဝန်ထမ်းဆောင်ခဲ့သည်။

ရဲဘော်နေအောင်ကို ၁၉၄၅ ခုနှစ်၊ဇူလိုင်လတွင် ဗြိတိသျှစစ်အုပ်ချုပ်ရေး(စီအေအက်စ်ဘီ)က ဖက်ဆစ်တော်လှန်ရေးကာလအတွင်းက လူသတ်မှုကျူးလွန်ခဲ့သည်ဟု စွဲချက်တင်ကာ တရားရုံးက သေဒဏ်ကြိုးမိန့်ချမှတ်ခဲ့သည်။ဗိုလ်ချုပ်အောင်ဆန်းနှင့် ဆိုရှယ်လစ်ပါတီခေါင်းဆောင်များအပါအဝင် လူထုအုံကြွမှုဖြင့် အရေးဆိုခဲ့သောကြောင့် သေဒဏ်မှလွတ်ကာ တစ်သက်တစ်ကျွန်းသို့ ပြောင်းရွှေ့အမိန့်ချမှတ်ခံရသည်။သရက်ထောင်တွင်အကျဉ်းချခံရစဉ် ဗိုလ်ချုပ်အောင်ဆန်း သရက်မြို့သို့ရောက်ရှိလာသောအခါ အကျဉ်းထောင်စစ်ဆေးရာတွင် ရဲဘော်နေအောင်သည် ဗိုလ်ချုပ်အောင်ဆန်းနှင့်တွေ့ဆုံခွင့်ရခဲ့သည်။၁၉၄၈ ခုနှစ် မြန်မာနိုင်ငံလွတ်လပ်ရေးရပြီးနောက် ရဲဘော်နေအောင်သည် အပြစ်ဒဏ်မှလုံးဝလွတ်ကင်းခဲ့သည်။

မြန်မာနိုင်ငံ လွတ်လပ်ရေးရပြီးနောက် ရဲဘော်နေအောင်သည် သတင်းစာဆရာ၊စာရေးဆရာ၊မဂ္ဂဇင်းအယ်ဒီတာ ဘဝများတွင်ကျင်လည်ခဲ့သည်။မန္တလေးမြို့ ဟံသာဝတီသတင်းစာ၊သူရိယသတင်းစာများတွင် အယ်ဒီတာလုပ်ခဲ့သည်။ ထို့နောက် ရန်ကုန်မြို့သို့ပြောင်းရွေ့လာပြီး ပင်းယစာပေတိုက်ပိုင်ရှင် ဦးသိန်းရွှေ၏ ပင်းယစာပေတိုက် အပေါ်ထပ်တွင် ခေတ္တ​နေထိုင်ခဲ့သည်။ သည့်နောက် ဆောက်လုပ်ရေး ကော်ပိုရေးရှင်းရုံးခန်းတွင် စာကြည့်တိုက်မှူးတာဝန် ထမ်းဆောင်ခွင့်ရကာ ရုံးချုပ်ဝင်းအတွင်း တိုက်ခန်းတွင် နေထိုင်လျက် စာပေများရေးသားပြုစုခဲ့သည်။ 

မန္တလေးရုပ်ရှင်က ရိုက်ကူးသော *သည်သောင်ယံက မခွာရက်နိုင်တယ်* ရုပ်ရှင်ဇာတ်ကားသည် ရဲဘော်နေအောင်၏ ဝတ္ထုဇာတ်လမ်းဖြစ်သည်။ ရဲဘော်နေအောင်၏ *နယ်ချဲ့၏အကျဉ်းသား* ပထမတွဲ၊ဒုတိယတွဲ နှစ်အုပ်မှာ စာရေးသူ၏ အကျဉ်းသားဘဝကို ကွက်ကွက်ကွင်းကွင်းပေါ်အောင် ရေးနိုင်သဖြင့် စာပေလောကတွင် ထင်ရှားခဲ့သည်။ ထို့အပြင် ရဲဘော်နေအောင်သည် မိမိ၏အရက်ကျေးကျွန်ဖြစ်ခဲ့ရပုံကို သူ၏ *သေရည်* စာအုပ်တွင် ပွင့်ပွင့်လင်းလင်းရေးသားခဲ့သည်။

ရဲဘော်နေအောင်သည် သူ၏ အရက်ကျေးကျွန်ဖြစ်ခဲ့ရသောဘဝကို မရှက်မကြောက်၊ရိုးရိုးစင်းစင်း၊ပွင့်ပွင့်လင်းလင်း ဖော်ထုတ်ရေးသားခဲ့သောကြောင့် သူ၏ *သေရည်* စာအုပ်သည် ရသမြောက်ပြီး စာပေမှတ်တိုင်တစ်ခုအဖြစ်စိုက်ထူနိုင်ခဲ့သည်။

ရဲဘော်နေအောင်သည် မြန်မာနိုင်ငံစာပေလုပ်သားအဖွဲ့၊ဒဂုံမြို့နယ်၏အဖွဲ့ဝင်တစ်ဦးဖြစ်​ခဲ့ပြီး အသစ်ဖွဲ့စည်းထားသော ပြည်ထောင်စုမြန်မာနိုင်ငံတော် စာပေနှင့်စာနယ်ဇင်းအဖွဲ့၊သင်္ဃန်းကျွန်းမြို့နယ်၏အဖွဲ့ဝင်တစ်ဦးဖြစ်ခဲ့သည်။ ရဲဘော်နေအောင်သည် စာပေနှင့်စာနယ်ဇင်းအဖွဲ့က ချီးမြှင့်သော ထောက်ပံ့ကြေးငွေ ကျပ် ၁၀,၀၀၀ ကို ရရှိခံစားခဲ့ရသည်။

ရဲဘော်နေအောင်သည် မြန်မာနိုင်ငံ လွတ်လပ်ရေးကြိုးပမ်းမှုတွင် တစ်ထောင့်တစ်နေရာတွင် ပါဝင်ခဲ့သဖြင့် လွတ်လပ်ရေးမော်ကွန်းဝင်(ဒုတိယဆင့်)ရရှိခဲ့သည့်အပြင် ၁၉၈၄ ခုနှစ်၊ဇန်နဝါရီလ ၄ ရက် လွတ်လပ်ရေးနေ့၌ နိုင်ငံတော်က ချီးမြှင့်သော နိုင်ငံ့ဂုဏ်ရည်(ဒုတိယဆင့်) ကိုလည်း ရရှိခဲ့သည်။

စာရေးဆရာ ရဲဘော်နေအောင်သည် ၁၉၉၅ ခုနှစ်၊ဇွန်လ ၁၆ ရက်နေ့၌ ရန်ကုန်တိုင်း၊သုဝဏ္ဏမြို့နေအိမ်တွင် ကွယ်လွန်ခဲ့သည်။၎င်း၏ဇနီး ဒေါ်စိန်စိန်မှာ ကွယ်လွန်ခဲ့ပြီးဖြစ်၍ ၎င်းကွယ်လွန်ချိန်၌ သမီးနှစ်ယောက်နှင့် မြေးများ ကျန်ရစ်သည်။

ကိုးကား
-------

မြန်မာ့စွယ်စုံကျမ်းနှစ်ချုပ်(၁၉၉၆)
**အိခဲဒကန်** (池田湖, Ikeda-ko) သည် ဂျပန်နိုင်ငံ၊ ကျူးရှူးကျွန်း (Kyūshū )၊ ခဂိုရှိမမြို့၏တောင်ဘက် ၄၀ ကီလိုမီတာအကွာတွင် တည်ရှိသည့် မီးတောင်ပေါက်ကွဲမှုကြောင့် ဖြစ်ပေါ်လာသည့် ရေကန်တစ်ခု ဖြစ်သည်။ ကျူးရှူးကျွန်းတွင် အကြီးဆုံးကန်ဖြစ်သည်။ Issie ဟု အမည်ရသည့် မွန်းစတားတစ်ကောင်ကို ဤရေကန်တွင် မြင်တွေ့ရသည်ဟု ဒဏ္ဍာရီများ၌ဆိုကြသဖြင့် အထင်ရှားဆုံးကန်လည်း ဖြစ်သည်။ ရေကန်၏ မျက်နှာပြင်ဧရိယာသည် ၁၁ စတုရန်းကီလိုမီတာ ရှိပြီး ကမ်းခြေအလျားသည် ၁၅ ကီလိုမီတာ ရှိသည်။

ယိုယွင်းလာခြင်း
---------------

ကန်ပတ်ဝန်းကျင်ဒေသသည် ဖွံ့ဖြိုးတိုးတက်လာမှုသည် ကန်၏ ရေအရည်အသွေး ကျဆင်းမှုအား ၁၉၅၅ ခုနှစ်ကတည်းက ဖြစ်ပေါ်စေခဲ့သည်။ အခြားသော အကြောင်းတရားများတွင်လည်း ၁၉၆၅ ခုနှစ်တွင် စတင်၍ ဖွံ့ဖြိုးတိုးတက်လာခဲ့သည့် စိုက်ပျိုးမြေလယ်ကွင်းများနှင့် အိမ်ထောင်စုများအတွက် ပြုလုပ်ခဲ့သည့် ဆည်မြောင်းစီမံကိန်းကြောင့် ဖြစ်သည်။ ဆည်မြောင်းပြုလုပ်ခြင်းကြောင့် ကန်၏ အနီးရှိ မြစ်သုံးခုရှိ ရေများကို ကန်အတွင်းသို့ စီးဝင်အောင် ဆောင်ရွက်ခဲ့သည်။ ဆည်မြောင်းစနစ်ကို ၁၉၈၂ ခုနှစ်ကတည်းက ကန်၏ရေအရည်အသွေးမြင့်မားတိုးတက်အောင် လုပ်ဆောင်ရန် ရည်ရွယ်ကာ လုပ်ဆောင်ခဲ့သည်။ ၁၉၅၀ ခုနှစ်များကတည်းကပင် ကန်၏ ဖောက်ထွင်းမြင်နိင်မှုသည် ကမ္ဘာပေါ်တွင် နံပါတ် ၇ အဆင့်ရှိခဲ့သည်။ ယခုအခါ ဖောက်ထွင်းမြင်နိုင်မှုသည် ၂၆.၈ မီတာမှ ခန့်မှန်းခြေ ၅ မီတာအထိ ကျဆင်းသွားပြီ ဖြစ်သည်။

တိရစ္ဆာန်များ
-------------

Eel from Lake Ikeda

ဒဏ္ဍာရီ
-------

အိခဲဒကန်သည် ပတ်ဝန်းကျင်ရှိဒေသများ၏ရှင်တိုဘာသာအတွက် အရေးပါသည့် နေရာတစ်ခု ဖြစ်သည်။ လူသားများ၏ မူလရင်းမြစ်နေရာတစ်ခုအဖြစ် ကန်တွင် ရိုးရာဘာသာရေးဆိုင်ရာများကို ကျင်းပကြသည်။

ပြင်ပလင့်များ
-------------

* Ikeda and Yamagawa: National catalogue of the active volcanoes in Japan - Japan Meteorological Agency
* Ikeda - Geological Survey of Japan

ကိုးကား
-------

1. 1 2  Major Destinations in Japan - Kyushu Island။ www.jnto.go.jp။ 2008-01-08 တွင် မူရင်းအား မော်ကွန်းတင်ပြီး။  2008-05-21 တွင် ပြန်စစ်ပြီး။
2. 1 2
မြန်မာနိုင်ငံ၏ မြောက်ဖျားနေ ကချင်သွေးချင်းများသည် ကချင်၊ ခုန်ချင်၊ တီးမှုတ်ချင်သော တိုင်းရင်းသားလူမျိုးစု ဖြစ်သည်။ အတီးအမှုတ် အကအခုန်ကို ရိုးရာပွဲလမ်းသဘင်များ၌ အသုံးပြုကြသည်။ တီးမှုတ်ကြသည်။ သီဆိုကြသည်။ ကချင်ရိုးရာတူရိယာများသည် ကိုယ့်ဒေသ ကိုယ့်လူမျိုးကို အခြေပြု၍ တီထွင်ကြံဆထားသဖြင့် ရိုးရာယဉ်ကျေးမှုကို ပီပြင်စေသည်။ တိုင်းတပါး တူရိယာ၊ တိုင်းတပါး အသုံးအဆောင်များကို မသုံးကြဘဲ ကိုယ့်ပြည်တွင်းဖြစ် တူရိယာများကိုသာ လိုလိုလားလား အသုံးပြုနေကြသည်။ 

ကချင်ရိုးရာတူရိယာများကို လေ့လာကြည့်ပါက လေမှုတ်တူရိယာနှင့် တီးခတ်တူရိယာများ ဟူ၍ နှစ်မျိုးနှစ်စား ရှိပေသည်။ ယင်းတို့မှာ -

1. မနောစည်တော်
2. မောင်း
3. အိုးစည်
4. လင်းကွင်း
5. နှဲ
6. ပြီထောက်
7. ပြီမာန်
8. ရွက်ဇော်
9. ခါးရွယ်
10. ဂျန့်ချီး
11. ပြီပတ်
12. ပြီခရောင်
13. ဝန်ပေါင်(င်)
14. ဗူးပြွေ
15. ဘင်ဂျို
16. ပေါင်(င်)
17. လရုန်း
18. ဆွမ်လရန်
19. ပြီဆွန်း
20. ပြီလန်
21. တူရင်(ထုရဲန်)
22. ခရာ
23. ခပစ်
24. ဒေါ်ရော် တို့ပင် ဖြစ်သည်။

ကချင်ရိုးရာတူရိယာများသည် အစွမ်းထက်ကြပေသည်။ အနုပညာ ပြည့်ဝကြသည်။ လူသားတို့၏ အသိစိတ်ကို အားမာန်ပြည့်ဖြိုးစေသည်။

ကိုးကား
-------

1. ↑  မြန်ဂုဏ်ဆောင် ရေး ကချင်ရိုးရာတူရိယာများ ဆောင်းပါး၊ ငွေတာရီ၊ အမှတ်(၁၂၈)၊ ဖေဖော်ဝါရီ ၁၉၇၁-ခုနှစ်၊ စာ ၃၀-၃၄

| * ရှု
* ပြော
* ပြင်
ကချင်ရိုးရာတူရိယာများ |
| --- |
| 
* မနောစည်တော်
* မောင်း
* အိုးစည်
* လင်းကွင်း
* နှဲ
* ပြီထောက်
* ပြီမာန်
* ရွက်ဇော်
* ခါးရွယ်
* ဂျန့်ချီး
* ပြီပတ်
* ပြီခရောင်
* ဝန်ပေါင်(င်)
* ဗူးပြွေ
* ဘင်ဂျို
* ပေါင်(င်)
* လရုန်း
* ဆွမ်လရန်
* ပြီဆွန်း
* ပြီလန်
* တူရင်(ထုရဲန်)
* ခရာ
* ခပစ်
* ဒေါ်ရော်

 |
| ကချင်လူမျိုး |
HMS *Belfast* သည် နောက်ဆုံးကျန်ရှိနေသည့်အပေါ့စားခရူဇာများထဲမှ တစ်ခုဖြစ်သည်။ သူမသည် 6 လက်မအရွယ် သေနတ် 12 လက်ကိုကိုင်ဆောင်ကာ 11,553 တန်ကိုရွှေ့ပြောင်းထားကာ ရွှေ့ပြောင်းခြင်းမဟုတ်ဘဲဒုတိယကမ္ဘာစစ်အတွင်းက "အလင်း" ဟုရည်ညွှန်းသည့် သေနတ်အရွယ်အစားကို ရည်ညွှန်းသည်။
အ**ပေါ့စားခရူဇာ**ဆိုသည်မှာ အသေးစား သို့မဟုတ် အလတ်စား စစ်သင်္ဘော အမျိုးအစားဖြစ်သည်။ ဝေါဟာရသည် သံချပ်ကာခရူဇာ (light armored cruiser ) ဟူသော စကားစု၏ အတိုကောက်ဖြစ်ပြီး၊ သံချပ်ကာခရူဇာကဲ့သို့ သံချပ်ကာသယ်ဆောင်သည့် သင်္ဘောငယ်တစ်စင်း-အကာအကွယ် ခါးပတ်နှင့်ကုန်းပတ်ကို ဖော်ပြသည်။ ဤအသေးစား ခရူဇာများမတိုင်မီကကျည်ကာကြမ်းခင်းများသာ ပိုင်ဆိုင်သော ကာကွယ်ထားသော ခရူဇာ ပုံစံဖြစ်သည်။ အခြားသောခေတ်ပြိုင်သင်္ဘောများထက် ပိုမိုပေါ့ပါးပြီး သေးငယ်သော်လည်း ၎င်းတို့သည် စစ်မှန်သော ခရူဇာများအဖြစ် ဆက်လက်တည်ရှိနေကာ ကမ္ဘာတဝှမ်းတွင် လွတ်လပ်စွာ လုပ်ဆောင်နိုင်ရန် ကျယ်ပြန့်သော လုပ်ဆောင်မှု၏ အချင်းဝက်ကို ထိန်းသိမ်းထားကာ လုံလောက်မှုရှိသည်။ ၎င်းတို့၏သမိုင်းကြောင်းတစ်လျှောက်တွင်အဓိကအားဖြင့် ယာဉ်တန်းအစောင့်များနှင့် ဖျက်သင်္ဘောကွပ်ကဲရေးသင်္ဘောများ၊ စစ်ရေယာဉ်စုများအတွက် ကင်းထောက်များနှင့် ရေတပ်အထောက်ကူပြုရေယာဉ်များအဖြစ် အခန်းကဏ္ဍအမျိုးမျိုးတွင် တာဝန်ထမ်းဆောင်ခဲ့ကြသည်။
ထိုင်းနိုင်ငံ သည် UTC+7 ကို အသုံးပြုကာ ထိုအချိန်သည် ဂရင်းနစ်စံတော်ချိန် နှင့် Coordinated Universal Time တို့၏ ရှေ့သို့ ၇ နာရီ စော၍နေသည်။ ဘန်ကောက်မြို့ ၏ ဒေသစံတော်ချိန်မှာ မူလအစတွင် GMT+06:42:04 ဖြစ်သည်။ ၁၉၂၀ ခုနှစ်အထိ ထိုင်းနိုင်ငံ သည် ထိုဒေသစံတော်ချိန်အား အသုံးပြုခဲ့ကြပြီး ထိုနောက်ပိုင်းမှသာ အင်ဒိုချိုင်းနား စံတော်ချိန်( GMT+07:00) ကို ပြောင်းလဲအသုံးပြုခဲ့သည်။

သမိုင်းကြောင်း
--------------

* ၁ ဇန်နဝါရီ ၁၉၀၁ ခုနှစ် ရှေ့ပိုင်းတွင် ဆိုင်းယမ်းတွင် နက္ခတာရာကြည့်မျှော်စင်ရှိပြီး နက္ခတာရာကြည့်စခန်း၏ ပထဝီဝင်သွင်ပြင်တည်နေရာကို အခြေခံ၍ ဒေသစံတော်ချိန်ကို အတည်ပြုထုတ်ပြန်ပေးခဲ့သည်။ ချင်းမိုင်နယ်နှင့် အခြား နယ်နှစ်ခုတို့တွင် နက္ခတာရာကြည့်စခန်းအသီးသီး တည်ရှိကြပြီး သက်ဆိုင်ရာနယ်အသီးသီးအတွက် ကိုယ်ပိုင် ဒေသစံတော်ချိန်များရှိရာ နေရာဒေသ ၃ ခုအကြားတွင် ဒေသစံတော်ချိန်သည် မိနစ်အနည်းငယ် ကွဲလွဲ၍ နေသည်။
* ၁ ဧပြီ ၁၉၂၀ ခုနှစ်တွင် ၁၀၅ ခုမြောက် လောင်ဂျီကျူမျဉ်းမှ ပျမ်းမျှစံတော်ချိန်ကို ဆိုင်းယမ်းအတွက် စံတော်ချိန်အသစ်အဖြစ် ပြဋ္ဌာန်းခဲ့သည်။ ၁၀၅ ခုမြောက် လောင်ဂျီကျူမျဉ်း၏ ပျမ်းမျှအချိန်သည် ဂရင်းနစ်စံတော်ချိန်ထက် UTC+07:00  နာရီ ရှေ့သို့ဦးဆောင်နေသည်။

|  |  |  |
| --- | --- | --- |
| **အသုံးပြုသော ကာလများ**
 | **Time offset from GMT** | **အချိန်ဇုန်အမည်** (တရားဝင်မဟုတ်) |
| ၁ ဇန်နဝါရီ ၁၈၈၀ - ၃၁ မတ် ၁၉၂၀ | UTC+06:42:04 | ဘန်ကောက်ဒေသစံတော်ချိန် |
| ၁ ဧပြီ ၁၉၂၀ – ယခုအချိန်ထိ | UTC+07:00 | အင်ဒိုချိုင်းနား စံတော်ချိန် (Indochina Time) (ICT) |

ထိုင်းနိုင်ငံ၏ အချိန်စံသတ်မှတ်ချက်
----------------------------------

ထိုင်းနိုင်ငံတွင် ၃၁ မတ်လ ၁၉၂၀ ခုနှစ်တွင် ပြည်သူများအား  အရှေ့တောင်အာရှတွင် အသုံးပြုသော အချိန် (UTC+06:42:04 hrs and UTC+07:00:00 ahead of ဂရင်းနစ်စံတော်ချိန်) နှင့်ကိုက်ညီစေရန် မိမိတို့၏ နာရီများကို ရှေ့သို့ ၁၇ မိနစ်၊ ၅၆ စက္ကန့် ရွေ့ရန် ကြေညာခဲ့သည်။ ထိုသို့ အချိန်အား ရွေ့ပြောင်းခဲ့ရာ ၁ ဧပြီ ၁၉၂၀ မနက် ၀၆:၀၀ (ယခင်စံတော်ချိန်) မှ  ၀၆:၁၇:၅၆ (စံတော်ချိန်သစ်) သို့ ပြောင်းလဲခဲ့သည်။

နာရီမှူး
--------

 ၁၉၉၀ ခုနှစ် ဇန်နဝါရီလ ၁ ရက်နေ့တွင် ထိုင်းကက်ဘိနက်သည် ထိုင်းနိုင်ငံ တော်ဝင်ရေတပ်မတော်အား ထိုင်းနိုင်ငံ၏ တရားဝင်နာရီမှူးအဖြစ် ခန့်အပ်ခဲ့သည်။ ထိုင်းစံတော်ချိန်သည် ထိုင်းနိုင်ငံ တော်ဝင်ရေတပ်မတော်မှ ထိန်းသိမ်းဆောင်ရွက်သော အက်တော်မစ်နာရီ ၅ လုံးမှ ရရှိလားခြင်းဖြစ်သည်။

ကိုးကား
-------

1. ↑  Daylight saving time dates for Thailand - Bangkok between 1900 and 1924
**၂၀၁၉ ထိုင်းအ​ထွေ​ထွေ​ရွေး​ကောက်ပွဲ** သည် ၂၀၁၉ခုနှစ် မတ်လ၂၄ရက်တွင် ကျင်းပခဲ့​သော အ​ထွေ​ထွေ​ရွေး​ကောက်ပွဲဖြစ်သည်။ ၂၀၁၉ခုနှစ် ဇန်နဝါရီ ၂၃ရက်​နေ့တွင် ထိုင်း​ရွေး​ကောက်ပွဲ​ကော်မရှင်မှ သတ်မှတ်ခဲ့ခြင်းဖြစ်သည်။ ၂၀၁၄ခုနှစ် အာဏာသိမ်းမှုအပြီးတွင် ပထမဆုံးပြန်လည်ကျင်းပ​သော ​ရွေး​ကောက်ပွဲဖြစ်သည်။

အာဏာသိမ်းစစ်အစိုးရမှ ၂၀၁၅ခုနှစ်တွင် ​ရွေး​ကောက်ပွဲကျင်းပရန် ကတိ​ပေးခဲ့​သော်လည်း ​ရွှေ့ဆိုင်းခဲ့သည်။၂၀၁၆ခုနှစ် စက်တင်ဘာလအတွင်းက ကုလသမဂ္ဂအ​ထွေ​ထွေညီလာခံတွင် ဝန်ကြီးချုပ်ပရာယွတ်ချန်အိုချာက ၂၀၁၇​​နှောင်းပိုင်းတွင် ကျင်းပနိုင်​ကြောင်း​ပြောခဲ့သည်။၂၀၁၇ခုနှစ်အတွင်းက အ​မေရိကန်နိုင်ငံ အိမ်ဖြူ​တော်သို့ အလည်​ရောက်ရှိစဉ်ကလည်း ၂၀၁၈ခုနှစ်တွင် ကျင်းပမည်ဟု ကတိ​ပေးပြန်သည်။၂၀၂၇ခုနှစ် ​အောက်တိုဘာတွင်မူ ​ရွေး​ကောက်ပွဲကို ၂၀၁၈ခုနှစ် နိုဝင်ဘာလတွင် ကျင်းပရန် ကတိ​ပေးခဲ့သည်။ သို့​သော် အ​ကြောင်းအမျိုးမျိုး​ကြောင့် ​ရွေး​ကောက်ပွဲကို ၂၀၁၉ခုနှစ် မတ်လသို့ ​ပြောင်းခဲ့ပြန်သည်။

အာဏာသိမ်းစစ်အစိုးရမှ ရေးဆွဲထားသော ၂၀၁၇ အခြေခံဥပဒေကို အတည်ပြုပြီးနောက် ပထမဆုံးအကြိမ် ပြန်လည်ကျင်းပသော ရွေးကောက်ပွဲဖြစ်သည်။ ရွေးကောက်ပွဲပြီးချိန်တွင် အာဏာသိမ်းစစ်ခေါင်းဆောင် လက်ရှိဝန်ကြီးချုပ် ပရာယွတ်ချန်အိုချာပင် ဝန်ကြီးချုပ် ဖြစ်လာခဲ့သည်။

ကိုးကား
-------

1. ↑  "Thailand to Hold First General Election Since Coup in 2014"၊ 2019-01-23။
2. ↑  "Pheu Thai calls out PM on poll date"၊ *Bangkok Post*၊ 11 January 2018။
3. ↑  "Thai junta sets firm date for election after many false starts"၊ 2017-10-10။
၁၉၂၃ ခုနှစ်မှာ ဒိုင်အာခီ ကြောင့် ဂျီစီဘီအေ အသင်းချုပ်ကြီး စတင်ကွဲခဲ့ရပြီး ၂၁ ဦးအဖွဲ့က ဒိုင်အာခီ အုပ်ချုပ်ရေး အတွင်း ဝင်သွားကြသည်။ လှိုင်ပုကျော် တို့က သပိတ်မှောက် ဂျီစီဘီအေ အဖြစ် ဆက်လက် ရပ်တည်ခဲ့ ကြသည်။ အဆိုပါ လှိုင်ပုကျော်ဂျီစီဘီအေ မှ အဓိက ခေါင်းဆောင်တစ်ဦး ဖြစ်သည့်သာယာဝတီ ဦးပု သည် ၁၉၂၅ ခုနှစ်တွင် ဂျီစီဘီအေ မှထပ်မံ ခွဲထွက်ပြီး ဟုမ္မရူးပါတီ ကို တည်ထောင်ဖွဲ့စည်းခဲ့သည်။

ဒိုင်အာခီ အုပ်ချုပ်ရေးစနစ်၏ချို့ယွင်းချက် လိုအပ်ချက်များအား စုံစမ်းစစ်ဆေးပြီး အစီရင်ခံစာ တင်ရန်အတွက် ဖွဲ့စည်းပေးခဲ့ ဆိုင်မွန်ကော်မရှင်သည် ၁၉၂၉ ခုနှစ်တွင် မြန်မာပြည် ကို လာရောက်ခဲ့သည့်အခါတွင်လည်း ဟုမ္မရူးပါတီ ကသပိတ်မှောက် ခဲ့သည်။ ဆိုင်မွန်ကော်မရှင် ၏ဦးတည်ချက်အမှန်မှာ မြန်မာပြည် ကို အိန္ဒိယ မှခွဲထုတ်ပြီး အုပ်ချုပ်ရန် အတွက် ပဏာမ စုံစမ်းလေ့လာ ရန်ဖြစ်သည်။ ထို့ကြောင့် ဆိုင်မွန်ကော်မရှင်သည် မြန်မာပြည်၏ခွဲရေး-တွဲရေး ပြဿနာ ကို စတင် မီးမွှေးပေးခဲ့သည်ဟု ဆိုနိုင်သည်။ ခွဲရေး-တွဲရေးတွင် ဟုမ္မရူးပါတီသည် တွဲရေးကိုထောက်ခံခဲ့သည်။ ၁၉၃၁၊ နိုဝင်ဘာ လန်ဒန်တွင် ကျင်းပခဲ့သည့် စားပွဲဝိုင်းကွန်ဖရင့် (London Round Table Conference)တွင် ဟုမ္မရူး ပါတီ ခေါင်းဆောင် သာယာဝတီဦးပု တက်ရောက်ခဲ့သည့်နည်းနတူ ၁၉၃၂ ခုနှစ်၊ ခွဲရေး-တွဲရေးကို အကြောင်းပြုပြီး ဒိုင်အာခီ ဥပဒေပြု ကောင်စီအမတ် ရွေးကောက်ပွဲတွင်လည်း ဟုမ္မရူးပါတီက တွဲရေးဘက်မှ ပါဝင်ယှဉ်ပြိုင်ခဲ့သည်။
ဟူစတန်မြို့သည် အမေရိကန်ပြည်ထောင်စု တက္ကဆပ်ပြည်နယ်တွင် အကြီးဆုံးမြို့ဖြစ်ပြီး အမေရိကန်ပြည်ထောင်စုတွင် စတုတ္ထမြောက် လူဦးရေအများဆုံးမြို့ ဖြစ်သည်။ ၂၀၁၂ ခုနှစ် အမေရိကန် သန်းခေါင်စာရင်းအရ မြို့ဧရိယာ စုစုပေါင်း ၅၉၉.၆ စတုရန်းမိုင် (၁,၅၅၃ စတုရန်းကီလိုမီတာ) ပေါ်တွင် လူဦးရေ ၂.၁၆ သန်း မှီတင်းနေထိုင်သည်ဟု ခန့်မှန်းရသည်။ ဟူစတန်သည် ဟဲရစ်ကောင်တီ၏ ရုံးစိုက်ရာမြို့ ဖြစ်ပြီး ဟူစတန်၏ မက်ထရိုပိုလစ်တန် ဧရိယာမှာ လူဦးရေ ၆ သန်းကျော်ဖြင့် အမေရိကန်၏ ပဉ္စမမြောက် လူဦးရေ အများဆုံး ဖြစ်သည်။

ဟူစတန်မြို့ကို ၁၈၃၆ ခုနှစ်တွင် တည်ထောင်ခဲ့ပြီး ၁၈၃၇ ခုနှစ် ဇွန်လ ၅ ရက် တွင် မြို့ အဖြစ် သတ်မှတ်ခဲ့သည်။ ဗိုလ်ချုပ်ကြီး ဆမ် ဟူစတန်ကို အစွဲပြု၍ အမည်ပေးခဲ့ခြင်းဖြစ်ပြီး ထိုသူမှာ တက္ကဆပ်သမ္မတနိုင်ငံ၏ သမ္မတဖြစ်ခဲ့ပြီး မြို့တည်ထောင်ရာ နေရာ၏ အရှေ့ဘက် ၂၅မိုင် (၄၀ ကီလိုမီတာ) အကွာတွင် ဖြ်စပွားခဲ့သော ဆန်ဂျာစင်တို တိုက်ပွဲကို ဦးဆောင်တိုက်ခိုက်အောင်မြင်ခဲ့သူလည်း ဖြ်စသည်။ အလျင်အမြန် တိုးတက်လာသော ဆိပ်ကမ်း နှင့် မီးရထားလုပ်ငန်းအပြင် ၁၉၀၁ ခုနှစ် ရေနံရှာဖွေ တွေ့ရှိမှုကြောင့် လူဦးရေမှာ အစဉ်တစိုက် တိုးပွားလာခဲ့သည်။ ၂၀ ရာစု အလယ်ပိုင်းသို့ ရောက်သောအခါ ကမ္ဘာအကြီးဆုံး ကျန်းမာရေးစောင့်ရှောက်မှု နှင့် သုတေသန ဌာနဖြစ်သော တက္ကဆပ် ဆေးပညာ စင်တာကို တည်ထောင်ခဲ့ပြီး နာဆာ၏အစီအစဉ်များကို ထိန်းချုပ်ရာ ဒေသဖြစ်သော ဂျွန်ဆင်အာကာသ စင်တာလည်း တည်ရှိလာခဲ့သည်။
**ကင်ခြင်း** (အင်္ဂလိပ်: Grilling) သည် မီးတိုက်ရိုက်အပူရှိန်ဖြင့် ချက်ပြုတ်ခြင်းနည်းဖြစ်သည်။ မီးတိုက်ရိုက်ကင်ခြင်းဖြစ်သည်။

အခြေခံနည်းလမ်း
--------------

ကင်ရာတွင် မီးကျီးမီးခဲ၏ အပူရှိန်ကိုသာ ရယူပြီး မီးကျီးများ ရဲတောက်နေပါကလည်း အစားအစာများ လောင်သွား၊ တူးသွားတတ်သည်ကိုသတိပြုရမည်။ အသား၊ ငါး၊ ပုဇွန် တို့ကို ရေမပါ ဆီမပါပဲ တံစို့ထိုး၍သော်လည်းကောင်း၊ အသီးအနှံများကို သီတံတွင် သီ၍သော်လည်းကောင်း၊ ငါးအမျိုးမျိုးနှင့် ကြက်၊ဘဲ၊ ငှက် များကို ရေ၊ ဆီမပါပဲ ကင်ညှပ်ဖြင့် ညှပ်၍သော်လည်းကောင်း၊ မီးကျီးခဲများနှင့် မထိကပါပဲ မီးရှိန်ဖြင့် တိုက်ရိုက်မီးပြပေးခြင်းမျိုး ဖြစ်သည်။ မီးပြင်းလွန်းလျှင် အစားအစာများ အပေါ်ယံသာ လောင်ကျွမ်းသွားတတ်ပြီး အတွင်းသား မကျက် နပ်ခြင်း ဖြစ်တတ်သည်။

* 
*

ကိုးကား
-------

1. ↑  စန်းလေး(အိမ်တွင်းမှု)။ *မြန်မာနိုင်ငံမိခင်နှင့်ကလေးစောင့်ရှောက်ရေးအသင်းချက်ပြုတ်အတတ်ပညာ*။

| * ရှု
* ပြော
* ပြင်
ချက်ပြုတ်နည်းစနစ်များ |
| --- |
| ကြော်ခြင်း | 
* ကြော်ခြင်း
* ပြုတ်ကြော်ကြော်ခြင်း
* မွှေကြော်ခြင်း
* ကြွပ်ကြွပ်ကြော်ခြင်း
* ဆီနည်းနည်းဖြင့်ကြော်ခြင်း
* ဆီမြုပ်အောင်ကြော်ခြင်း
* ကြော်ချက် ချက်ခြင်း

 |
| ပြုတ်ခြင်း | 
* ပြုတ်ဖျောဖျောခြင်း

 |
| ချက်ခြင်း | 
* ချက်ပြုတ်ခြင်း
* အိုးကပ်ချက်ခြင်း

 |
| နှပ်ခြင်း | 
* နှပ်ခြင်း
* ကြော်နှပ်နှပ်ခြင်း

 |
| အခြားနည်းလမ်းများ | 
* ပေါင်းခြင်း
* ကျိုခြင်း
* ဖုတ်ခြင်း
* လှော်ခြင်း
* ရေနွေးဖြောခြင်း
* ဆီပူထိုးခြင်း
* ကျပ်တင်ခြင်း
* ကင်ခြင်း
* တံစို့ထိုးကင်ခြင်း

 |
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၈)သုတ် ရှိပါသည်။

ခန္ဓာငါးပါး၏ အနတ္တဖြစ်ပုံ၊ အရိယာပုဂ္ဂိုလ်တို့ သိမြင်ပုံမှစ၍ အရဟတ္တဖိုလ်ဉာဏ်, ပစ္စဝေက္ခဏာဉာဏ်ဖြစ်ပုံကို ရဟန်းတို့အား ဟောတော်မူသည့်သုတ်။

---

အညတရ ရဟန်း၏ လျှောက်ထားချက်အရ "အနတ္တဖြစ်သော တရား၌ ဆန္ဒကို ပယ်စွန့် (နိုင်အောင်အားထုတ်) ရမည်"ဟု ဟောတော်မူရာ အညတရရဟန်းက "ခန္ဓာ ငါးပါး၏ အနတ္တဖြစ်ပုံ၊ ယင်း၌ဆန္ဒကိုပယ်စွန့်ရမည်"ဟု တရားတော်ကိုသိမြင်ပါကြောင်း လျှောက်ထားပါသည်။ ဘုရားရှင်က သာဓုခေါ်တော်မူပြီး တရားတော်၏အကျယ်ကို ဟောကြားတော်မူရာ အညတရရဟန်း အာသဝေါကင်းကွာ ရဟန္တာဖြစ်ပုံကို ဟောတော်မူသည့်သုတ်။

---

အနတ္တဖြစ်သော ခန္ဓာငါးပါးတို့၌ ဆန္ဒ ရာဂ, ဆန္ဒရာဂတို့ကို ပယ်စွန့် (နိုင်အောင် အားထုတ်)ရမည်ဟု ဟောတော်မူသည့်သုတ်။

---

အရှင်ရာဓအား သာဝတ္ထိမြို့ ဇေတဝန်ကျောင်းတော်၌ "ခန္ဓာငါးပါးတို့၏ အနတ္တ ဖြစ်ပုံ၊ အရိယာတို့သိမြင်ပုံ၊ အရဟတ္တဖိုလ်ဉာဏ်, ပစ္စဝေက္ခဏာဉာဏ်ဖြစ်ပုံတို့ကို ဟောတော်မူသည့်သုတ်။

---

နီဝရဏတို့မှ ကင်းဆိတ်သော, တပ်မက်မှု ကင်းသော, ကိလေသာတို့ ချုပ်ငြိမ်းရာ နိဗ္ဗာန်ကိုမှီသော, ကိလေသာတို့ကို စွန့်လွှတ်ရာ နိဗ္ဗာန်၌ညွတ်သော ဆင်းရဲသော တရား၌ အစိုးမရ အလိုသို့မလိုက် "အနတ္တ" ဟု မှတ်သားမှု "ဒုက္ခ အနတ္တသညာ"နှင့်တကွ ဗောဇ္ဈင်ခုနစ်ပါးတို့ကို ပွားများလျှင် ကြိမ်ဖန်များစွာ အလေ့အလာပြုလျှင် အကျိုး အာနိသင်ကြီးမား၏ အစရှိသည်ဖြင့် ဟောတော်မူသည့်သုတ်။

---

တစ်စုံတစ်ခုသောဓမ္မကို အနတ္တအားဖြင့် ရှုသောရဟန်းသည် လောကုတ္တရာ တရားအားလျော်သော အနုလောမိကခန္တီဉာဏ်နှင့် ပြည့်စုံနိုင်ပုံ၊ မဂ္ဂနိယာမသို့ သက်ဝင် နိုင်ပုံ၊ ဖိုလ်လေးပါးကို မျက်မှောက်ပြုနိုင်ပုံနှင့် အတ္တဟု နှလုံးသွင်းပါက ထိုသို့ မဖြစ်နိုင်ပုံကို ကဏှပက္ခ, သုက္ကပက္ခခွဲခြား၍ ဟောတော်မူသည့်သုတ်။

ကိုးကား
-------

1. ↑  -သံ၊၂၊၁၉။ သံ၊မြန်၊၂၊၁၈။

-သံယုတ္တနိကာယ၊ ခန္ဓဝဂ္ဂသံယုတ္တ၊ ၁-ခန္ဓသံယုတ္တ၊ (၇)၂-အရဟန္တဝဂ္ဂ၊ တတိယသုတ်။
2. ↑  -သံ၊၂၊၆၄။ သံ၊မြန်၊၂၊၆၂။

-သံယုတ္တနိကာယ၊ ခန္ဓဝဂ္ဂသံယုတ္တ၊ ၁-ခန္ဓသံယုတ္တ၊ (၇)၂-အရဟန္တဝဂ္ဂ၊ ဆဋ္ဌသုတ်။
3. ↑  -သံ၊၂၊၁၄၆-၇။ သံ၊မြန်၊၂၊၁၃၈။

-သံယုတ္တနိကာယ၊ ခန္ဓဝဂ္ဂသံယုတ္တ၊ (၁၄)၄-ကုက္ကုဠဝဂ္ဂ၊ အဋ္ဌမ, နဝမ, ဒသမသုတ်။
4. ↑  -သံ၊၂၊၁၆၀။ သံ၊မြန်၊၂၊၁၅၂။

-သံယုတ္တနိကာယ၊ ခန္ဓဝဂ္ဂသံယုတ္တ၊ ၂-ရာဓသံယုတ္တ၊ ဒုတိယဝဂ္ဂ၊ သတ္တမသုတ်။
5. ↑  -သံ၊၃၊၁၁၇။ သံ၊မြန်၊၃၊၁၂၁။

-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၈-နိရောဓဝဂ္ဂ၊ သတ္တမသုတ်။
6. ↑  -အံ၊၂၊၃၈၅။ အံ၊မြန်၊၂၊၄၈၆။

-အင်္ဂုတ္တရနိကာယ၊ ဆက္ကနိပါတ၊ ဒုတိယပဏ္ဏာသက၊ ၁၀-အာနိသံသဝဂ္ဂ၊ ပဉ္စမသုတ်။
7. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**ကင်ဘာလေ နိုဝယ် ကာဒက်သျှန် ဝက်** (အင်္ဂလိပ်: Kimberly Noel Kardashian West) (၁၉၈၀ အောက်တိုဘာ ၂၁ ဖွား) သည် အမေရိကန် ဖြစ်ရပ်မှန်ရုပ်သံဇာတ်လမ်းတွဲသရုပ်ဆောင်၊ မော်ဒယ်၊ စီးပွားရေးလုပ်ငန်းရှင်၊ ရုပ်ရှင်ထုတ်လုပ်သူနှင့် သရုပ်ဆောင်ဖြစ်သည်။ ပဲရစ်ဟီလတန်၏သူငယ်ချင်းနှင့် အဝတ်အစားဆင်သူအနေဖြင့် လူသိများမှု ရခဲ့သည်။ ၂၀၀၂ ခုတွင် အချစ်ပလူးသောဗီဒီယို ပေါက်ကြားသည်နောက် ပို၍ ကျော်ကြားလာသည်။ ၎င်းကိုပင် ၂၀၀၇ ခု၌ တရားဝင်အဖြစ် *ကင်ကာဒက်သျှန်၊ စူပါစတား* အမည်ဖြင့် ထိုစဉ်ကရည်းစား ရေးဂျေနှင့်အတူ ထုတ်သည်။ နောက်နှစ်တွင် အီးရုပ်သံလိုင်း (E!) မှ ဖြစ်ရပ်မှန်ရုပ်သံဇာတ်လမ်းတွဲတွင် ကာဒက်သျှန်မိသားတစုလုံး ဝင်သရုပ်ဆောင်ကြသည်။ *ကာဒက်သျှန်တို့အားအမီလိုက်ခြင်း* အမည်ရှိ ယင်းဇာတ်လမ်းတွဲမှာ ၂၀၀၇ မှ ၂၀၂၁ အထိ လွှင့်သည်။ ညီအစ်မများသရုပ်ဆောင်သော *ကော့တနီနဲ့ကင် နယူးယောက်ကိုနှင်* (၂၀၁၁-၁၂)၊ *ကော့တနီနဲ့ကင် မိုင်ယာမီကိုချီ* (၂၀၀၉-၁၃) ထိုသို့ အထက်နှင့်သဘောတူ ဇာတ်လမ်းတွဲများလည်း ရိုက်သေးသည်။

ဆိုရှယ်မီဒီယာတွင် ကောင်းစွာရပ်တည်နိုင်ခဲ့သည်။ တွစ်တာနှင့် အင်စတာဂရမ်ပေါ်၌ မီလီယံ ရာနှင့်ချီသော နောက်လိုက်များ ရှိသည်။ အင်စတာဂရမ်သည် ကာဒက်သျှန်နှင့် သဘောတူစာချုပ်ပြုကာ အင်စတာဂရမ်သုံးသူအသစ်တိုင်းကို ကာဒက်သျှန်အား နောက်လိုက်ပြုစေရန် အကြံပေးခဲ့သည်။  ယင်းမှာ အင်စတာဂရမ်၌ နောက်လိုက်များစေသောအချက်များအနက် တခုတည်း။ မြန်မာပြည်၌ ဖြူဖြူထွေးကို ဖေ့စဘွတ်သုံးသူသစ်တိုင်းအား အကြံပြုသောနည်းနှင့် အတူပင်။ အမေရိကန်ဖြူဖြူထွေးဟု အမည်ပေးသင့်သည်။ ၂၀၁၄ ထွက် မိုဘိုင်းဂိမ်း *ကင်ကာဒက်သျှန် ဟောလိဝု* အပါအဝင် ထုတ်ကုန်သစ်အချို့ကို သူ့နာမည်သုံးရန် စာချုပ်ချုပ်နိုင်ခဲ့သည်။ အဝတ်အစားတံဆိပ်များလည်း ရှိသေးသည်။ ၂၀၁၅ ခုတွင် *ဆဲဖစ်* ဓာတ်ပုံစာအုပ်နှင့် *ကင်ကာဒက်သျှန်* တကိုယ်ရေသုံးမိုဘိုင်းဆော့ဝဲတို့ကို ဖြန့်သည်။ 

နာမည်ကြီးရက်ပါ ကန်ရေးဝက်နှင့် စတွဲသောအခါ မီဒီယာများက အကျယ်တဝင့်ဖော်ပြကြပြန်သည်။ ၂၀၁၄ တွင် လက်ထပ်ကြသည်။ သားသမီး ၄ ဦးရနေပြီ။ မင်းသမီးအဖြစ် *အဖြစ်ဆိုး* (၂၀၀၈)၊ *တောင်ကြားအထဲ ခက်ခဲခဲ* (၂၀၀၉) နှင့် *သွေးဆောင်မှု - အိမ်ထောင်ရေးအကြံပေးတဦး၏ဖြောင့်ချက်များ* (၂၀၁၃) ဇာတ်ကားများ၌ ပါဝင်သည်။

မကြာသေးမီနှစ်များက ကာဒက်သျှန်သည် ၂၀၁၇ ကစသည့် ၎င်းပိုင်စီးပွားရေးလုပ်ငန်းများဖြစ်သော ကေကေဒဗလျူအလှကုန် (KKW Beauty) နှင့် ကေကေဒဗလျူနံ့သာ (KKW Fragrance) တို့ကို အာရုံပိုစိုက်ခဲ့သည်။ ၂၀၁၉ ခုတွင် စကင် (Skims) အမည်ရှိ (ခါးချပ်ဘောင်းဘီလည်းခေါ်သည့်) ကိုယ်ထိန်းအင်္ကျီကို ထုတ်သည်။ ယခင်က ကီမိုနိုဟု အမည်ပေးသော်လည်း ကန့်ကွက်မှုများကြောင့် စကင်ဟု အမည်ပြောင်းထုတ်ခြင်းတည်း။ 

ထောင်ပြုပြင်ပြောင်းလဲရေးအတွက် ထိုစဉ်ကသမ္မတ ဒေါ်နယ်ထရန့်အတွက် လော်ဘီလုပ်ခြင်း၊ အကျဉ်းကျနေသော ရာဇဝတ်တရားသူကြီး အဲလက်မေရီဂျွန်ဆင်ကို အသနားခံစာဖြင့် လွှတ်အောင် နှိုးဆော်ခြင်းကဲ့သို့ နိုင်ငံရေးလှုပ်ရှားမှုများ ဆောင်ရွက်သည်။ အာမေနီယန်လူမျိုးသုဉ်းသတ်ဖြတ်မှုကို လူထုအာရုံစိုက်မှုရအောင် လှုံ့ဆော်မှုလည်း လုပ်သည်။ ဗန်ဂျုန်း တွဲထောင်သည့် ထောင်ကျဦးရေကို လျော့စေရန် ရည်သန်သော အမြတ်မယူသောအဖွဲ့ *တဝက်လျှော့* (#cut50) မှ ဖွင့်သည့် လေးနှစ်ကြာ ဥပဒေသင်တန်းကို တက်ရောက်၍ ရှေ့နေလုပ်ရန် ပြင်ဆင်နေသည်။

တိုင်းမဂ္ဂဇင်းက ၂၀၁၅ ခုတွင် ဩဇာလွှမ်းမိုးမှုအရှိဆုံး လူ ၁၀၀ စာရင်း၌ ဖော်ပြခဲ့သည်။ သူ၏ နာမည်ကြီး၍ကျော်ကြားသည့်အချက်ကို ဝေဖန်သူရော အားကျသူပါ အများရှိသည်။ ၂၀၁၅ ခုတွင် ဈေးအမြင့်ဆုံး ရုပ်သံဇာတ်လမ်းတွဲသရုပ်ဆောင်အဖြစ် မှတ်တမ်းတင်ရသည်။ စုစုပေါင်းဝင်ငွေမှာ ဒေါ်လာ ၅၃ မီလီယံကျော် ရှိမည်ဟု ခန့်မှန်းကြသည်။

ကိုးကား
-------

1. ↑  Sarah Frier, "No Filter"
**အာဒမ်ရယ် ဧဝရယ် ဒသရယ်** ဇာတ်ကား သည် Heart & Soul ဗီဒီယို ထုတ်လုပ်ရေးမှ ဖြန့်ချိလိုက်သော ရုပ်ရှင်ဇာတ်ကားဖြစ်သည်။ ၎င်းသည် ပုညခင်၏ အချစ် သို့ ဝင်္ကဘာ ဝတ္ထုကို ဒါရိုက်တာ ဝိုင်းက ပြန်လည် ဇာတ်ညွှန်းရေး ရိုက်ကူးထားခြင်းဖြစ်သည်။ အဓိက သရုပ်ဆောင်များအဖြစ် ပြေတီဦး၊ စိုင်းစိုင်းခမ်းလှိုင်နှင့် သက်မွန်မြင့်တို့ပါဝင်သည်။ ဇာတ်ကားကို ၂၀၁၁ ခုနှစ် ဇူလိုင်လတွင် ဖြန့်ချိသည်။ ၂၀၁၁ စက်တင်ဘာလ ၄ရက်နေ့တွင် စင်္ကာပူ၊ ၂၀၁၁ နိုဝင်ဘာ ၁၉နှင့်၂၀တို့တွင် အမေရိကန်ပြည်ထောင်စုတို့၌ နိုင်ငံခြား ပရိုမိုးရှင်းပွဲများ အဖြစ်ပြသခဲ့သည်။ ဤဇာတ်ကားကို ၂၀၁၂ ခုနှစ်၊ ဖေဖော်ဝါရီလ ၁၀ရက်နေ့မှ ၁၆ရက်နေ့ အထိ ရန်ကုန်မြို့၊ နေပြည်တော်ရုပ်ရှင်ရုံ၌ အကယ်ဒမီရသည့် အထိမ်းအမှတ်အဖြင့်လည်းကောင်း၊ ချစ်သူများနေ့ အထိမ်းအမှတ်ဖြင့်လည်းကောင်း ပြန်လည်ပြသခဲ့ပြီး သရုပ်ဆောင်များဖြစ်သော ပြေတီဦး၊ သက်မွန်မြင့်၊ စိုင်းစိုင်းခမ်းလှိုင်တို့လည်း ပရိသတ်များဖြင့် တွေ့ဆုံခဲ့ကြသည်။

သရုပ်ဆောင်များ
--------------

* မင်းထင်စည် (ဒသ) အဖြစ် ပြေတီဦး
* ငွေလသာ (ဧဝ) အဖြစ် သက်မွန်မြင့်
* မိုးသောက် (အာဒမ်) အဖြစ် စိုင်းစိုင်းခမ်းလှိုင်

ရရှိခဲ့သောဆုများ
----------------

၂၀၁၂ ဖေဖော်ဝါရီ ၇ ရက်နေ့တွင် ကျင်းပခဲ့သော မြန်မာ့ ရုပ်ရှင် ထူးချွန်ဆုပေးပွဲ၌ ဤဇာတ်ကားသည် အကယ်ဒမီ ဆု ၃ဆု ရရှိခဲ့သည်။ အကောင်းဆုံး အမျိုးသားဇာတ်ဆောင်ဆု ကို ဒသ အဖြစ် သရုပ်ဆောင်ခဲ့သော ပြေတီဦးမှ လည်းကောင်း၊ အကောင်းဆုံး အမျိုးသမီးသရုပ်ဆောင်ဆုကို ဧဝအဖြစ်သရုပ်ဆောင်ခဲ့သော သက်မွန်မြင့်မှ လည်းကောင်းတို့နှင့် အကောင်းဆုံး ဇာတ်ကားဆုတို့ ဖြစ်သည်။

ကိုးကား
-------
*၂ဝဝ၂ ခုနှစ်၊ ဒီဇင်ဘာလတွင် စပယ်ဦး စာပေ ဖြန့်ချိရေးက တတိယ အကြိမ် အဖြစ် ထုတ်ဝေ ဖြန့်ချိခဲ့တဲ့ ရွှေဥဩရဲ့ ‘တချိန်က ထင်ရှားခဲ့သော ပုဂ္ဂိုလ်ကြီးများ’ စာအုပ်ကို အခြေပြုပြီး "မြန်မာ့အလင်း ဦးတင်" အကြောင်းကို စုစည်း လွှင့်တင် ပေးလိုက်တာ ဖြစ်ပါတယ်။*

မြန်မာ့အလင်း ဦးတင်
------------------

မြန်မာ့အလင်း ဦးတင်မြန်မာ့အလင်း ဦးတင်သည် ၁၈၉၇ ခုနှစ်တွင်၊ ဩဂုတ်လ ၁ ရက်နေ့တွင် ကြံခင်းမြို့ ၌ မွေးဖွားခဲ့သည်။ ငယ်စဉ်က ကြံခင်းမြို့ အာရ်စီအမ်ကျောင်းတွင် ၇ တန်းအောင်ခဲ့သည်။

ရန်ကုန်မြို့ မြန်မာ့အလင်း သတင်းစာတိုက်တွင် ၁၉၄၇ ခုနှစ် အထိ အထွေထွေ မန်နေဂျာ အဖြစ် လုပ်ကိုင်ခဲ့သည်။

ဦးတင်သည် ၁၉၄၂ ခုနှစ်၊ ဘီအိုင်အေ ခေတ်တွင် ရန်ကုန်မြို့တော် ငြိမ်းချမ်းရေး အဖွဲ ့ ဥက္ကဋ္ဌ အဖြစ် ဆောင်ရွက်ခဲ့ပြီး ဂျပန်ခေတ် မြန်မာနိုင်ငံ အစိုးရ အတိုင်ပင်ခံ လွှတ်တော် အဖွဲ့ဝင် အဖြစ် ခန့်ထားခြင်း ခံခဲ့ရသည်။

၁၉၄၅ ခုနှစ်၊ မေလမှ စ၍ ဖဆပလ အဖွဲ့ချုပ်တွင် ငွေထိန်း အဖြစ် ဆောင်ရွက်ခဲ့သည်။၁၉၄၈ ခုနှစ်၊ ဇန်နဝါရီလ ၄ ရက်နေ့မှ စ၍ အစိုးရ အဖွဲ့တွင် ဘဏ္ဍာရေး ဝန်ကြီး အဖြစ် လည်းကောင်း၊ ကုန်သွယ်မှု တိုးတက်ရေးနှင့် ပစ္စည်း ထောက်ပံရေး ဝန်ကြီး အဖြစ် လည်းကောင်း၊ ၁၉၅၈ခု၊ အောက်တိုဘာလ၂၈ ရက်နေ့ အထိ ခန့်အပ်ခြင်း ခံခဲ့ရသည်။

ဦတင်သည် ၁၉၄၈ ခုနှစ်၊ မတ်လ ၂၂ ရက်နေ့တွင် တိုင်းပြည်ပြု လွှတ်တော် အမတ် အဖြစ် ရန်ကုန် မြို့မ (သိမ်ဖြူ) မှ လည်းကောင်း၊ ၁၉၅၂ ခုနှစ်၊ အထွေထွေ ရွေးကောက်ပွဲကြီးတွင် ရွှေဘို မဲဆန္ဒနယ်မှ ပြည်သူ့ လွှတ်တော် အမတ် အဖြစ် လည်းကောင်း၊ ၁၉၅၆ ခုနှစ်၊ ရန်ကုန်မြို့ ကြည့်မြင်တိုင် တောင်ပိုင်း မဲဆန္ဒနယ်မှ ပြည်သူ့ လွှတ်တော် အမတ် အဖြစ် လည်းကောင်း၊ ရွေးကောက် တင်မြှောက်ခြင်း ခံခဲ့ရသည်။

ဗိုလ်ချုပ်ကြီး နေဝင်း အစိုးရ လက်ထက် ၁၉၅၈ ခုနှစ်၊ အောက်တိုဘာလ ၃ဝ ရက်နေ့မှ ၁၉၆ဝ ပြည်နှစ်၊ မတ်လ ၃၁ ရက်နေ့ အထိ ပြည်သူ့ လွှတ်တော် ဥက္ကဋ္ဌ အဖြစ် ရွေးကောက် တင်မြှောက်ခြင်း ခံခဲ့ရသည်။

ဦးတင်သည် ၁၉၆ဝ ပြည်နှစ် နောက်ပိုင်းတွင် ရွေးကောက်ပွဲသို့ မဝင်တော့ဘဲ ထိုနှစ် ဧပြီလမှ စ၍ အစိုးရ အကြံပေး အဖွဲ့ဝင် လူကြီး တဦး အဖြစ် လည်းကောင်း၊ ၁၉၆၁ ခုနှစ်၊ အောက်တိုဘာလ ၃ ရက်နေ့မှ ၁၉၆၂ ခုနှစ်၊ မတ်လ ၈ ရက်နေ့ အထိ ရွေးကောက်ပွဲ ကော်မရှင် မင်းကြီးချုပ် အဖြစ် လည်းကောင်း၊ လုပ်ကိုင် ဆောင်ရွက်ခဲ့သည်။

လူမှုဝန်ထမ်း လုပ်ငန်းများကို အများဆုံး လုပ်ကိုင် ဆောင်ရွက်ခဲ့သည်။ ရန်ကုန်မြို့ နှင်းဆီကုန်း ဘိုးဘွား စောင့်ရှောက်ရေး အဖွဲ့ကို ၄ - ၄ - ၄၃ ခုနေ့မှ စတင် ဖွဲ့စည်း တည်ထောင်၍ ဥက္ကဋ္ဌ အဖြစ် ဆောင်ရွက်ခဲ့ရာ ကွယ်လွန်သည် အထိပင် ဖြစ်သည်။ နှင်းဆီကုန်း ဘိုးဘွား ရိပ်သာမှာ စေတနာဝန်ထမ်း တာဝန်ခံ အဖြစ် ဆောင်ရွက်စဉ်က မိမိအိမ်မှ ရေနွေးဗူး၊ လက်ဘက်ရည်ဗူးတို့ ထည့်ယူလာပြီး ဘိုးဘွားရိပ်သာ ရန်ပုံငွေမှ ကိုယ့်အတွက် ရေနွေးတခွက် မသောက်ဘဲ၊ စေတနာ ဝန်ထမ်းများ အကြား စံနမူနာပြ လုပ်ဆောင် သွားခဲ့သူ အဖြစ် နာမည်ကြီးသည်။

ဦးတင်သည် ဗိုလ်ချုပ်နှင့် တကွ ကျဆုံးသော ဝန်ကြီးများ၏ ကျန်ရစ်သော အမွေဆိုင်တို့အတွက် ဘဏ္ဍာတော် အုပ်ချုပ်ရေးမှူး အဖြစ် ဆောင်ရွက် လာခဲ့ရာ အမွေဆိုင်တို့၏ သားသမီးများအား ယင်းတို့၏ ခံစားသင့် ခံစားထိုက်သော ငွေများ ရှင်းပေးပြီသည် အထိ နှစ်ပေါင်း ၂ဝ ကျော် ဖြစ်သည်။

မြန်မာ့ အလင်း သတင်းစာ တိုးတက်မှုနှင့် လူမှုဝန်ထမ်း ဆောင်ရွက်မှု စသည်များတွင် စိတ်ရောကိုယ်ပါ ငွေကြေးက အစ ဆောင်ရွက်ခဲ့သော ပုဂ္ဂိုလ်ကြီး တဦးလည်း ဖြစ်သည်။ ငွေကြေးနှင့် ပတ်သက်၍ စိတ်အချရဆုံး ပုဂ္ဂိုလ်ကြီး တဦးလည်း ဖြစ်သည်။

မြန်မာ့ အလင်း ဦးတင်သည် ၁၉၇၈ ခုနှစ်၊ အောက်တိုဘာလ ၃ ရက်နေ့၊ နံနက် ၇ နာရီ ၇ မိနစ် အချိန်တွင် အသက် ၈၁ နှစ် အရောက် ရန်ကုန်မြို့ ဝင်္ကပါ ရိပ်သာလမ်း၊ အမှတ် ၃ နေအိမ်တွင် လူကြီး ရောဂါဖြင့် ကွယ်လွန် သွားခဲ့သည်။ တဦးတည်းသော သမီး မထူးထူးလျှံနှင့် မြေး ၄ ယောက် ကျန်ရစ်ခဲ့သည်။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

သူယုတ်မာ၊ သူယုတ်မာထက် သူယုတ်မာ၊ သူတော်ကောင်း၊ သူတော်ကောင်း ထက် သူတော်ကောင်း-ဟူသော ပုဂ္ဂိုလ်လေးမျိုးကို အကျယ်ဟောတော်မူသည့်သုတ်။

---

အဿဒ္ဓ၊ အဟိရိက၊ အနောတ္တပ္ပ၊ ကုသီတ၊ ဒုပ္ပည-ဟူသော တရားဆိုး ငါးမျိုး နှင့် ပြည့်စုံသော မထေရ်ကို သီးတင်းသုံးဖော်တို့ မချစ်ခင်ကြ၊ မမြတ်နိုးကြ၊ မလေးစား ကြ၊ စိတ်နှလုံးကို မတိုးပွားစေသူဖြစ်ပုံနှင့် သဒ္ဓါ၊ ဟိရီ၊ ဩတ္တပ္ပ၊ အာရဒ္ဓဝီရိယ၊ ပညာတို့နှင့် ပြည့်စုံသောထေရ်ကြီးကို သီတင်းသုံးဖော်တို့ ချစ်ခင်ကြ၊ မြတ်နိုးကြ၊ လေးစားကြ၊ စိတ်နှလုံးကို တိုးပွားစေသူဖြစ်ပုံကို ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။


---

အဿဒ္ဓသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် သီတင်းသုံးဖော်တို့၏ မချစ်အပ်သူ မမြတ်နိုးအပ်သူ အလေးအမြတ် မပြုအပ်သူ (နှလုံးကို) မပွားစေတတ်သူ မထေရ်ရဟန်း ပြည့်စုံသောတရားငါးမျိုးနှင့် သီတင်းသုံးဖာ်တို့၏ ချစ်အပ်သူ မြတ်နိုးအပ်သူ အလေးအမြတ်ပြုအပ်သူ (နှလုံးကို) ပွားစေတတ်သူ မထေရ်ရဟန်း ပြည့်စုံသောတရားငါးမျိုးတို့ကို ဟောကြားတော်မူခဲ့သည်။

ကိုးကား
-------

1. ↑  -အံ၊၁၊၅၄၀-၁။ အံ၊မြန်၊၁၊၅၅၆။

-အင်္ဂုတ္တရနိကာယ၊ စတုက္ကနိပါတ၊ ပဉ္စမပဏ္ဏာသက၊ (၂၁) ၁-အသပ္ပုရိသဝဂ္ဂ၊ ဒုတိယသုတ်။
2. ↑  -အံ၊၂၊၉၈။ အံ၊မြန်၊၂၊၁၁၉-၁၂၀။

-အင်္ဂုတ္တရနိကာယ၊ ပဉ္စကနိပါတ၊ ဒုတိယပဏ္ဏာသက၊ (၉) ၄-ထေရဝဂ္ဂ၊ စတုတ္ထသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
4. ↑  *အင်္ဂုတ္တရနိကာယ်၊ အင်္ဂုတ္တိုရ်ပါဠိတော် မြန်မာပြန်၊ ပဉ္စကနိပါတ်၊ ၂-ဒုတိယပဏ္ဏာသက (ဒုတိယသုတ်ငါးဆယ်)၊ (၉) ၄-ထေရဝဂ် ၄- အဿဒ္ဓသုတ်*။
ဤကရင်နှစ်သစ်ကူးကို မြန်မာနှစ်ရှိ လပြာသိုဆန်း ၁ရက်နေ့၌ ကျင်းပသည်။ အစိုးရရုံးပိတ်ရက် ဖြစ်သည်။ ကရင်ရိုးရာအရ နှစ်သစ်ကူး အခမ်းအနား ကျင်းပသည်။

##### ကျင်းပပုံ

ကရင်နှစ်သစ်ကူး ကျင်းပရာ၌ ထူးခြားသည်မှာ ကရင်တောင်သူရုပ်ကြီး ပြုလုပ်ဖန်တီးခြင်းဖြစ်သည်။ နှစ်သစ်ကူး ကျင်းပခြင်းသည် ကောက်သစ်စားပွဲကျင်းပခြင်းကို နှီးနွယ်ဆက်စပ် ပတ်သက်ပြီး ကောက်နှံများစုပုံကာ အထွက်အနှံ ကောင်းစေရန် စောင့်ရှောက်တော်မူသော ​ဖိဖုယော် ခေါ် ပုန်းမကြည် အရှင်မကို ချီးမွမ်း ပြောဆိုကာ သီဆို ကခုန်ကြသည်။

တည်ရှိရာနိုင်ငံ
---------------

ဤပွဲတော်ကို မြန်မာနိုင်ငံရှိ ကရင်တိုင်းရင်းသားတို့က တာဝန်ယူ ကျင်းပခြင်းဖြစ်ပြီး တိုင်းရင်းသား အချင်းချင်း ခင်မင်မှုတိုးပွားစေသည့် နေ့ထူးနေ့မြတ် တစ်ခုဖြစ်သည်။

သမိုင်းကြောင်း
--------------

၁၉၃၆ ခုနှစ် ဒေါက်တာဘမော်၏ ညွန့်ပေါင်းအစိုးရလက်ထက်တွင် ကရင်အမျိုးသား အဖွဲ့ချုပ်ကြီး၏ ဆုံးဖြတ်ချက်အရ လွှတ်တော်အတွင်းရှိ ကရင်အမတ်များသည် ကရင်နှစ်သစ်ကူးနေ့ (ကရင်အမျိုးသားနေ့)၊ ကရင်အမျိုးသားသီချင်း၊ ကရင်အမျိုးသားအလံတော် စသည်တို့ကို တောင်းဆိုခဲ့ကြသည်၊၊ အစိုးရအသိအမှတ်ပြု ကရင်အမျိုးသားနှစ်သစ်ကူးနေ့ရရှိရေးအတွက် လက်မှတ်ရေးထိုးတောင်းဆိုခဲ့သော ကရင်အမျိုးသားအောက်လွှတ်တော် အမတ်များမှာ စောဂျွန်ဆင်ဒီဖိုးမင်း (တောင်ငူ)၊ စောဆစ်ဒနီလူနီ (ပုသိမ်တောင်ပိုင်း)၊ မန်းဘခိုင် (ပုသိမ်မြောက်ပိုင်း)၊ စောဖေသာ (မြောင်းမြအနောက်)၊ မန်းကံအေး (မြောင်းမြအရှေ့)၊ စောမြတ်သိန်း (ဟင်္သာတ)၊ မန်းထွန်းခင် (မအူပင်မြောက်)၊ မန်းရွှေညွန့် (မအူပင်တောင်)၊ စောသာဒွေး (သထုံမြောက်)၊ ဦးလှဖေ (သထုံတောင်)၊ ဦးဖိုးမျှင် (ကျိုက္ခမီအရှေ့)၊ စောဖိုးချစ် (ကျိုက္ခမီအနောက်) တို့ ဖြစ်ကြသည်။ ပူးပေါင်းကူညီဆောင်ရွက်ခဲ့ကြသော ကရင်အမျိုးသား အထက်လွှတ်တော်အမတ်များမှာ စောစံစီဖိုး (တောင်ငူ)၊ မန်းရွှေဘ(တောင်ငူ) နှင့် ဆရာစံဘော် (တောင်ငူ) တို့ ဖြစ်ကြသည်။
စွယ်စုံကျမ်းထုတ်လုပ်ရိုက်နှိပ်သည့် ကုမ္ပဏီကြီးများသည် အင်တာနက်ခေတ်တွင် အခမဲ့ဖြစ်စေ၊ အခကြေးနှင့်ဖြစ်စေ Online Encyclopedia အွန်လိုင်းစွယ်စုံကျမ်းများ ပေါ်လာသည်။ နာမည်ကျော် ဝီကီပီးဒီးယား Wikipedia ဟုခေါ်သော အင်တာနက်အခမဲ့ စွယ်စုံကျမ်းကို အင်္ဂလိပ်ဘာသာ အသုံးပြုသူ များစွာ အခမဲ့ကြည့်ရှု၊ တည်းဖြတ်နိုင်သည်။ ၂ဝ၁၃-ခု တွင် အချက်လက်ပေါင်း ၄.၂သန်းရှိသည်။ အခြားဘာသာ ဝီကီပီးဒီးယားများလည်း အချက်အလက် တစ်သန်းကျော်ရှိသည်။ ဥပမာ နယ်သာလန်၊ ပြင်သစ်၊ စပိန်၊ အီတလိ၊ ဂရိ..စသည့်ဘာသာရပ်များဖြစ်သည်။ ဂျပန်ဝီကီတွင် အချက်အလက် ၈သိန်း၊ ကိုးရီးယားဝီကီသည် အချက်အလက် ၆သိန်းရှိကြသည်။

ဝီကီပီဒီယာ အခမဲ့ အွန်လိုင်းစွယ်စုံကျမ်း Jul-2013 အချက်အလက်အရေအတွက်မှာ-

1. အင်္ဂလိပ်ဘာသာ - ၄.၂သန်း
2. နယ်သာလန်ဘာသာ - ၁.၅သန်း
3. ပြင်သစ်ဘာသာ - ၁.၃သန်း
4. စပိန်ဘာသာ - ၁.ဝသန်း
5. အီတလီဘာသာ - ၁.ဝသန်း
6. ဂရိဘာသာ - ၁.ဝသန်း
7. ပိုလန်ဘာသာ - ဝ.၉သန်း
8. ဂျပန်ဘာသာ - ဝ.၈သန်း
9. ပေါ်တူဂီဘာသာ - ဝ.၇သန်း
10. ကိုးရီးယားဘာသာ - ဝ.၆သန်းဖြစ်သည်။

* အာဆီယံနိုင်ငံ ဘာသာစကားများကို လေ့လာကြည့်ရင် ထိုင်းဘာသာ - ဝ.၇သိန်း မြန်မာဘာသာ - ဝ.၃သိန်း ဖြစ်သည်။

တရုပ်ဝီကီ အသုံးနည်းလာသည်။ အထူးသဖြင့် တရုတ်ပြည်မှ Baidu Baike (အချက်အလက် ၅.၃သန်း 2012) နှင့် Hudong (အချက်အလက် ၆.၄သန်း 2012) တို့သည် သီးသန့်ပေါ်ထွက်လာသော အခမဲ့ အွန်လိုင်းစွယ်စုံကျမ်းများ ဖြစ်သည်။ ကိုရီးယားစကားဖြင့် Encyber အခမဲ့ အွန်လိုင်းစွယ်စုံကျမ်းသည် နံပါတ်(၁)ဖြစ်နေသည်။

မြန်မာ့စွယ်စုံကျမ်း တည်းဖြတ်ပုံနှိပ်မှုမလုပ်နိုင်မီ ဝါသနာရှင်များက အွန်လိုင်းမြန်မာစွယ်စုံကျမ်း ကို ဝီကီပီးဒီးယားတွင် စတင်ခဲ့သည်။ မူလက ဇော်ဂျီဖောင့်ဖြင့် စတင်သော်လည်း နောက်ပိုင်းတွင် ဝီကီပီးဒီးယား ယူနီကုတ်ဖောင့် ၅.၂ ဖြင့် www.my.wikipedia.org တွင် အချက်အလက်ပေါင်း ၃သောင်းကျော် (2013) ထည့်သွင်းထားပြီးဖြစ်သည်။ 

အွန်လိုင်းမြန်မာစွယ်စုံကျမ်းကို ရေးသား၊ တည်းဖြတ်ရန် လုပ်အားပေးများလိုအပ်နေသည်။ အွန်လိုင်း မင်ဘာ ရီဂျစ်စတာလုပ်ပြီး ကူညီလုပ်အားပေးနိုင်သည်။ ဇော်ဂျီဖောင့်ဖြင့် အသားကျနေသူများအတွက် အွန်လိုင်း ဖောင့်ကွန်ဗတ်တာ ရှိသည်။ ကနောင်ဖောင့်ကွန်ဘတ်တာ ကို ဒေါင်းလုပ်ပြီး ဇော်ဂျီဖောင့်မှ ယူနီကုဒ် ၅.၂ ဖောင့်သို့ အလွယ်တကူပြောင်းယူနိုင်သည်။

ကိုးကား
-------
**အနန္တငါးတန် စဉ်းစားရန်** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

ရေးဖွဲ့ထားသည်မှာ ဗုဒ္ဓဂုဏော၊ အနန္တော၊ ဓမ္မဂုဏော အနန္တော၊ သံဃဂုဏော အနန္တော၊ မာတာပီတုဂဏော အနန္တော၊ အာစရိယဂုဏော အနန္တော ဟု ရွတ်ဖတ်ကြသော်လည်း မိဘဆရာသမားများ သည် အနန္တထိုက်သည်ဟု ကျမ်းဂန်များ၌ တိုက်ရိုက်မလာ အတ္တနော မတိသာ ဖြစ်ကြောင်းကို ဖွဲ့ဆိုထားသော သံချိုကဗျာ ဖြစ်သည်။

အနန္တငါးတန် စဉ်းစားရန်
----------------------

တသိန်းကမ္ဘေနှင့်၊ ကိန်းဇယျေ သင်္ချေယျက၊ ဆင်ခြွေပန်စေတနံမျှော်ခဲ့၊ ရွှေဉာဏ်တော် အနန္တဟာမို့၊ ဆုံးအဆမရှိနိုင်။  

  

လူနတ်ကယ်ဗြဟ္မာနှင့်၊ သတ္တဝါဟူသမျှတို့ကို၊ ယူဆကာမရေတွက်နိုင်ဘု၊ ဘွေစကြဝဠာမျက်နှာပေါင်းငဲ့ပြင်၊ ထက်ကောင်းကင် ဘယ်တွင်ဆုံးမည်ဟု၊ မြတ်ဘုန်းမော်စိန္တေယျသော်မှ လုံးဝမပိုင်။  

  

ကျေးဇူးဂုဏ်အလွန်ရှိသည့်၊ မွေးမိခင် ဘခင်များနှင့်၊ သင်ကြားကာ ဆရာဖြစ်သူတို့၊ ခါခေတ်တွင် အနန္တော အနန္တောလို့၊ အတ္တနောဉာဏ် အယူအဆနှင့်၊ ပြောရှာကြ အခြေမခိုင်၊ မဖြေနိုင်အကိုး။  

  

အနန္တသဒ္ဒါက ကြံဆကာ မရေတွက်နိုင်ခဲ့၊ ဘွေစကြဝဠာ မျက်နှာပေါင်းနှင့်၊ ထက်ကောင်းကင်အဇဋာငဲ့ပြင်၊ ပေါင်းသတ္တဝါ ဝေနေယျံတို့နှင့်၊ ဘုရားဉာဏ်အနန္တတဲ့၊ သည့်ပြင်ဟာကို ထည့်ချင်လို့မရပါဘူ့၊ ဘုရားဓမ္မခန်ပြင်၊ ငါးအနန္တရယ်လို့၊ ပွားကြနောက်ကိုး။

ခက်ဆစ်
------

၁။ တသိန်းကမ္ဘေ = ကမ္ဘာတသိန်း။

၂။ ကိန်းဇယျေ = လေးခုကိန်း။

၃။ သင်္ချေယျံ = အသင်္ချေဟုဆိုအပ်သော အရေအတွက်။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် ပေးခဲ့ခြင်း မဟုတ်ပါ။ သင့်တော်မည်ထင်သော ခေါင်းစဉ်ကို ပေးထားခြင်း ဖြစ်သည်။

ကိုးကား
-------



1. ↑  *မောင်းထောင်းဦးကျော်လှ၏ သံချိုကဗျာပေါင်းချုပ်*။ ယဉ်ကျေးမှုဝန်ကြီးဌာန၊ ယဉ်ကျေးမှုဗိမာန်ဌာန။ နိုဝင်ဘာ ၁၉၈၃။
**အနန္တပစ္စည်း** (၁၂၄၀ ခန့် – ၁ ဇူလိုင် ၁၂၈၇) သည် ပုဂံခေတ် နရသီဟပတေ့မင်း လက်ထက်တွင် ဝန်ကြီးချုပ်အဖြစ် အမှုထမ်းခဲ့သူ ဖြစ်သည်။ မြန်မာဘုရင့်တပ်မတော်၏ စစ်ဦးစီးချုပ်အဖြစ် တာဝန်ထမ်းဆောင်ခဲ့ပြီး ၁၂၇၇ မှ ၁၂၈၅ အထိ ဖြစ်ပွားခဲ့သော ပထမ မွန်ဂိုကျူးကျော်စစ်ပွဲတွင် ညီအစ်ကိုနှစ်ဦး တိုက်ခိုက်ခဲ့ကြသော်လည်း မအောင်မြင်ခဲ့ပေ။ မွန်ဂိုတို့နှင့် ဦးစွာ အပစ်အခတ် ရပ်စဲရေးကို ဦးဆောင်ခဲ့သူဖြစ်သည်။ ၁၂၈၇ တွင် ပြည်စား သီဟသူ၏ လက်ချက်ဖြင့် နရသီဟပတေ့နှင့်အတူ လုပ်ကြံခံခဲ့ရသည်ဟု ဆိုကြသည်။

အနန္တပစ္စည်းကို မြန်မာတို့က မိရိုးဖလာနတ်တစ်ပါးအဖြစ် ကိုးကွယ်ကြသည်။

သမိုင်း
-------

အနန္တပစ္စည်းနှင့် ရန္တပစ္စည်းသည် တရုတ်ပြေးမင်းလက်ထက်တွင် ထင်ရှားသည့် အမတ်ကြီးရာဇသင်္ကြန်၏ သားများဖြစ်ကြသည်။ ၎င်းတို့နှစ်ဦးသည် ဖခင်ဖြစ်သူ၏ အမည်ကို လုကြရာ ဘုရင်ဖြစ်သူသည် မည်သူ့ကိုမျှ မပေးဘဲ သားအကြီးဖြစ်သူကို "အနန္တပစ္စည်း" ဟူ၍လည်းကောင်း၊ သားအငယ်ဖြစ်သူကို "ရန္တပစ္စည်း" ဟူ၍လည်းကောင်း ဘွဲ့များပေးခဲ့သည်။ အမည်ရင်းများမှာ ပုံဂံအုတ်လှကြီးနှင့် ညောင်ဦးအုတ်လှငယ် ဖြစ်ကြသည်။ 

### နတ်ဖြစ်ခြင်း

သက္ကရာဇ် ၆၄၆ ခုနှစ်တွင် တရုတ်နှင့် မြန်မာတို့ ငဆောင်ချမ်းတိုက်ပွဲတွင် စစ်ဖြစ်ကြ၏။ ထိုစစ်ပွဲတွင် အနန္တပစ္စည်းနှင့် ရန္တပစ္စည်းတို့သည် စစ်ဗိုလ်အဖြစ် ပါဝင်တိုက်ခိုက်ကြသည်။ ပြဒါးသေကို ငုံကာ ၁၅ - ၁၆ တောင်အထိ မြင့်အောင်ခုန်၍ တိုက်ခိုက်ကြသည်။ သို့သော် ပြဒါးသေသည် လွတ်ကျသဖြင့် မြားထိမှန်ကာ သေဆုံးကြခဲ့ရသည်။

ကိုးကား
-------

1. ↑  Than Tun 1964: 136
2. 1 2 3  ဦးထွေးဟန် (ဇူလိုင် ၁၉၉၁)။ *မြန်မာ့မိရိုးဖလာဓလေ့ နတ်သမိုင်း*။ ရန်ကုန်: ရွှေပုရပိုက်စာပေ။ pp. ၁၂၃။
ကရင်ဆိုရှယ်ဆားဗစ်ကလပ် (Karen Social Service Club) က ကမကထပြုပြီး ရန်ကုန်မြို့ မှာ ခေါ်ယူ ကျင်းပတဲ့ ကရင်လူထု အစည်းအဝေးကြီး ကနေ ဖွဲ့စည်းခဲ့တာဖြစ်ပါတယ်။ ၁၉၄၅၊ ဇွန်-၃၀ ရက်မှ ဇူလိုင်-၅ ရက်နေ့ အထိကျင်းပခဲ့တဲ့ ကရင် လူထုအစည်းအဝေး ပွဲကြီးကနေ ဖွဲ့စည်းပေါ်ပေါက်လာခြင်း ဖြစ်ပါတယ်။ ရည်ရွယ်ချက် ကတော့ ကရင်လူမျိုးများ နိုင်ငံရေး အားဖြင့် တစည်းတရုံးတည်း ဖြစ်စေရန် နဲ့ သီးခြားကရင်ပြည်နယ် ရရှိစေရေးဖြစ်ပါတယ်။ မစ္စတာ ဆစ်ဒနီလူနီ၊ စောဘိုးချစ်၊ စောသာဒင်၊စောဘဦးကြီး၊ စောဘမောင်၊ မန်းဘခင်၊ ဆရာသာထို စတဲ့ ကရင် အမျိုးသား ခေါင်းဆောင်တွေ နဲ့ ဖွဲ့စည်းပေါ် ပေါက်လာခဲ့ခြင်း ဖြစ်ပါတယ်။

၁၉၄၆၊ ဖေဖော်ဝါရီ-၄ ရက်မှ ၆-ရက်နေ့အထိ ရန်ကုန်မြို့ မှာ မြန်မာနိုင်ငံလုံးဆိုင်ရာ ကရင်ညီလာခံကြီး ကျင်းပနိုင်ခဲ့ပြီး၊ ကရင် ဗဟိုအဖွဲ့ က သီးခြား ကရင်ပြည်နယ် တည်ထောင်ရေး အဆို တင်သွင်းခဲ့သည်။ ကရင်ဗဟိုအဖွဲ့ ကနေ မစ္စတာ ဆစ်ဒနီ လူနီ ၊ စောသာဒင်၊ စောဘိုးချစ်၊ စောဘဦးကြီး တို့ပါဝင်တဲ့ ကရင် ကိုယ်စားလှယ် အဖွဲ့တဖွဲ့ကို ဖွဲ့စည်းပြီး ဗြိတိသျှ အစိုးရရဲ့ သဘောထား ကို စုံစမ်းစေဖို့ အင်္ဂလန်ကို စေလွှတ်ခဲ့သည်။ ကရင်ဗဟိုအဖွဲ့ ဟာ ကရင်ပြည်နယ် ဖွဲ့စည်းနိုင်ရေး၊ သီးခြား ကရင်ပြည်နယ် တည်ထောင်နိုင်ရေး အတွက် စတင်ကြိုးပမ်းလှုပ်ရှားခဲ့တဲ့ ကရင်အမျိုးသား နိုင်ငံရေး အဖွဲ့အစည်းကြီးတခု ဖြစ်သည်။

ကိုးကား
-------

* ဝင်းတင့်ထွန်း (ဩဂုတ် ၂၀၁၀)။ *ဗမာပြည် နိုင်ငံရေးပါတီအဖွဲ့အစည်း အသင်းအပင်းများ အညွှန်း*။ ပထမ အကြိမ်။ နေ့သစ်အင်အားစု၊ ဂျပန်။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**သမ္မာကမ္မန္တ** သည် မဂ္ဂင်ရှစ်ပါး အကျင့်မြတ်တရားတွင် တစ်ပါးအပါအဝင် ဖြစ်သည်။ "မှန်ကန်သော အမှုကို ပြုခြင်း" ဟု အဓိပ္ပာယ်ရသည်။ သမ္မာကမ္မန္တ (၃) ပါးရှိ၏။

သမ္မာကမ္မန္တ (၃) ပါး
--------------------

သမ္မာကမ္မန္တ (၃) ပါး မှာ - 
(၁) ပါဏာတိပါတဝိရတိ၊

(၂) အဒိန္နာဒါနဝိရတိ၊

(၃) ကာမေသုမိစ္ဆာစာရဝိရတိ တို့ ဖြစ်ကြသည်။

### ပါဏာတိပါတဝိရတိ

ပါဏာတိပါတဝိရတိ ဆိုသည်မှာ ကိုယ်ဝန်ကို ဖျက်ဆီးခြင်း, သန်းဥ, ကြမ်းပိုးဥကို ဖျက်ဆီးခြင်းတို့မှစ၍ အသက်ရှိသော သတ္တဝါကို သေပျောက် ပျက်ဆုံးစေလိုသောစိတ်ဖြင့် သေပျောက်ပျက်ဆုံးစေရန် ကိုယ်ပယောဂ, နှုတ်ပယောဂပြုခြင်းသည် ပါဏာတိပါတ မည်၏။ ထို ပါဏာတိပါတမှ ကြဉ်ရှောင်ခြင်းသည် "ပါဏာတိပါတဝိရတိ" မည်၏။

### အဒိန္နာဒါနဝိရတိ

အဒိန္နဒါနဝိရတိ ဆိုသည်မှာ မြက်, ထင်း, ရေ တို့မှစ၍ သူတစ်ပါးတို့၏ ဥစ္စာဟူ၍ သိမ်းပိုက်ဆဲဖြစ်သော သက်ရှိ သက်မဲ့ဝတ္ထုကို ဥစ္စာရှင်မမြင်မသိအောင် ခိုးယူလိုသောစိတ်ဖြင့် ခိုးယူခြင်း, ကိုယ်ပယောဂ, နှုတ်ပယောဂကို ပြုခြင်းသည် အဒိန္နာဒါန မည်၏။ ထိုအဒိန္နာဒါနမှ ကြဉ်ရှောင်ခြင်းသည် "အဒိန္နာဒါနဝိရတိ" မည်၏။

### ကာမေသုမိစ္ဆာစာရဝိရတိ

ကာမေသုမိစ္ဆာစာရဝိရတိ ဆိုသည်မှာ အမိစောင့်သော မိန်းမ, အဘစောင့်သော မိန်းမတို့မှစ၍ မကျူးလွန်ထိုက်သော မိန်းမတို့၌ ကျူးလွန်သော ယောက်ျား၏ လွန်ကျူးမှုသည်လည်းကောင်း၊ လင်ရှိလျက် မိမိလင်မှ တစ်ပါးသော မလွန်ကျူးထိုက်သော ယောက်ျားနှင့် လွန်ကျူးသော မိန်းမ၏ လွန်ကျူးမှုသည်လည်းကောင်း, ကာမေသုမိစ္ဆာစာရ မည်၏။ ယစ်မျိုးငါးပါး သောက်စားမှုကိုလည်းကောင်း၊ ဖဲ, ပဆစ်, ကြွေ, အန် အစရှိသော ကစားမှုများကိုလည်းကောင်း၊ ကာမေသုမိစ္ဆာစာရ၌ သွင်း၏။ ထိုကာမေသုမိစ္ဆာစာရမှ ကြဉ်ရှောင်ခြင်းသည် "ကာမေသုမိစ္ဆာစာရဝိရတိ" မည်၏။

ကိုးကား
-------

1. 1 2 3 4 5  လယ်တီဆရာတော်။ *ကျေးဇူးရှင်လယ်တီဆရာတော်ဘုရားကြီး ရေးသားစီရင်တော်မူသော မဂ္ဂင်္ဂဒီပနီ*။ မန္တလေးပိဋကတ်စာပုံနှိပ်တိုက်။ pp. ၅၈၊ ၅၉။
အတိတ် နှင့် မရောထွေးပါနှင့်။
အာတိတ်ဒေသ
**အာတိတ်ဒေသ**သည် မြောက်ဝင်ရိုးစွန်းတွင် ရှိသည့် ကမ္ဘာ့အစိတ်အပိုင်းတစ်ခု ဖြစ်ပြီး ၎င်း၏ ဆန့်ကျင်ဘက်အရပ်သည် တောင်ဝင်ရိုးစွန်းတွင်ရှိသည့် အန္တာတိက ဖြစ်သည်။ ကမ္ဘာ၏ အလယ်ဗဟိုကို ဖြတ်သန်းလျက်ရှိသည်ဟု မှန်းဆထားအပ်သော အီကွေတာ မျဉ်းကြောင်းမှ မြောက်လတ္တီဒ် ၆၆°၊ ၃၃″တွင် အာတိတ်စက်ဝိုင်းခေါ် စိတ်မှန်းမျဉ်းကြောင်းရှိ၏။ မြောက်ဝင်ရိုးစွန်းမှ ထိုအာတိတ် စက်ဝိုင်းမျဉ်းကြောင်းအတွင်းရှိ ၂၃°၊ ၂၇″ ကျယ်ဝန်းသော နေရာကို အာတိတ်ဒေသဟု ခေါ်ကြသည်။ အာတိတ်စက်ဝိုင်းမျဉ်းကြောင်းသည် အာရှတိုက်၊ အမေရိကတိုက်၊ ဥရောပတိုက်တို့၏ အစွန်းအဖျားများကို ဖြတ်သန်းသွားသည်။ အာတိတ်ဒေသ၏ ကျန်စတုရန်းမိုင် ၈ဝဝဝဝဝဝ ကျော် ကျယ်ပြန့်သော အစိတ်အပိုင်းကြီးမှာ စတုရန်းမိုင် ၅၄ဝဝဝဝဝ ခန့်ကျယ်ဝန်းသော အာတိတ်သမုဒ္ဒရာနှင့် ထိုသမုဒ္ဒရာအတွင်းရှိ ကျွန်းပေါင်း မြောက်မြားစွာတို့ ဖြစ်သည်။ အာတိတ်ဒေသတွင် အာတိတ်သမုဒ္ဒရာ၊ ကနေဒါနိုင်ငံ၊ ဂရင်းလန်ကျွန်း၊ ရုရှားနိုင်ငံ၊ အမေရိကန်ပြည်ထောင်စု (အလာစကာပြည်နယ်)၊ အိုက်စ်လန်၊ နော်ဝေ၊ ဆွီဒင်နိုင်ငံနှင့် ဖင်လန် နိုင်ငံတို့မှ အစိတ်အပိုင်းများ ပါဝင်ကြသည်။

ဝေါဟာရရင်းမြစ်
--------------

အာတိတ် ဟူသော စကားလုံးသည် ဂရိဘာသာစကားရှိ ἀρκτικός (*arktikos*) ဟူသော စကားလုံးမှ ဆင်းသက်လာပြီး "ဝက်ဝံကြီးအနား၊ မြောက်ပိုင်း" ဟုအဓိပ္ပာယ်ရသည်။ ထို့ပြင် ἄρκτος (*arktos*) ဟူသော စကားလုံးသည် "ဝက်ဝံ"ဟု အဓိပ္ပာယ်ရသည်။

နေ့နှင့်ည
---------

အာတိတ်စက်ဝိုင်းကြီးအတွင်း၌ အနည်းဆုံးအားဖြင့် တစ်နှစ်လျှင်တစ်ရက် နေကို လုံးလုံးမမြင်ရချေ။ဤသို့ မမြင်ရခြင်းမှာ နေကို မိုးသားတိမ်တိုက်တို့ ဖုံးအုပ်နေသောကြောင့် မဟုတ်ပဲ နေသည် မိုးကုပ်စက်ဝိုင်းအထက်သို့ တက်၍မလာသောကြောင့် ဖြစ်လေသည်။ အာတိတ်စက်ဝိုင်း မျဉ်းကြောင်းမှ ဝင်ရိုးစွန်းဘက်သို့ တိုးတက်၍သွားလေလေ၊ နေကိုလုံးဝ မမြင်ရသောရက်သည်ပို၍ များလာလေလေဖြစ်ရာ ကမ္ဘာ၏ထိပ်ဖျား ဝင်ရိုးစွန်း အရပ်သို့ ရောက်သောအခါ တစ်နှစ်တွင် ခြောက်လလုံးလုံး နေကိုမမြင်ရဘဲ ရှိလေသည်။ အပြန်အလှန်အားဖြင့်လည်း အာတိတ်စက်ဝိုင်း မျဉ်းတလျှောက်တွင် နေ့ရောညဉ့်ပါ တစ်ရက်လုံး နေမပျောက်သောနေ့ တစ်နေ့ရှိပြန်၍ ဝင်ရိုးစွန်း ရောက်အောင် တဖြည်းဖြည်း တိုးတက်သွားလျှင် တစ်နှစ်တွင် ခြောက်လတိုင်တိုင် နေမဝင်သည်ကို တွေ့ရပေသည်။ဤသို့ ဖြစ်ရခြင်းမှာ ကမ္ဘာမြေကြီး၏ ဝင်ရိုးသည် ယင်း၏ လှည့်ပြင်ညီ (ကမ္ဘာမြေကြီးသည် နေကို လှည့်ပတ်သွားစဉ် ဖြစ်ပေါ်လာသောပြင်ညီ)နှင့် ထောင့်မတ်မကျပဲ ၂၃°၁/၂ မျှ စောင်းငိုက်နေသောကြောင့် ဖြစ်၏။ မြောက်ဝင်ရိုးစွန်းသည် နေဘက်သို့ တိမ်းစောင်းနေသည့်အခါ နေနှင့်နီး၍ နေ့တာရှည် ပြီးလျှင် အပြန်အလှန်အားဖြင့်လည်း နေနှင့် ဝေးသွားသည့် အလှည့်နှင့် ကြုံပြန်သောအခါ ညဉ့်တာရှည်လာပြန်လေသည်။

အပင်နှင့်ခွေးများ
-----------------

သဘာဝအရင်းအမြစ်များ
------------------

မကြာမီကမှ ဤဒေသတွင် တွင်းထွက် ဓာတ်သတ္တုများကို တွေ့ရ၍ ယခုအခါ စနစ်တကျ တူးဖော် လုပ်ကိုင်လျက်ရှိလေပြီ။ စပစ်ဗါဂျင်ကျွန်းတွင် ကျောက်မီးသွေးများကိုလည်းကောင်း၊ လက်ပလန်ဒေသတွင် သံရိုင်းများ ကိုလည်းကောင်း တွေ့ရှိရ၍ ဝိတိုရိယကျွန်းတွင် ကြေးနီများကို တွေ့ရလေသည်။

ကိုးကား
-------

1. ↑  Henry George Liddell and Robert Scott. "Arktikos." *A Greek-English Lexicon*. Perseus Digital Library.
2. ↑  Henry George Liddell and Robert Scott. "Arktos." *A Greek-English Lexicon*. Perseus Digital Library.
3. ↑  မြန်မာ့စွယ်စုံကျမ်း၊ အတွဲ(၁၄)
သမ္မတနိုင်ငံ (Republic) ဆိုသည်မှာ အစိုးရအဖွဲ့ ပုံစံတစ်မျိုးဖြစ်ပြီး ပြည်သူ အများစုက အစိုးရကို အနည်းဆုံး သီအိုရီအားဖြင့် ထိန်းချုပ်ထားနိုင်ခြင်းကို ဆိုလိုပြီး အမွေဆက်ခံခြင်းဖြင့် အစိုးရ အဖွဲ့ အုပ်ချုပ်မှုကို လွှဲပြောင်း ပေးခြင်း မဟုတ်သည်ကို ဆိုလိုသည်။ ခေတ်သစ် အများသုံး အဓိပ္ပာယ်ဖွင့်ဆိုချက်အရ ရီပတ်ဘလစ် ဆိုသည်မှာ ဘုရင်က နိုင်ငံ့ခေါင်းဆောင်အဖြစ် ရှိမနေခြင်းကို ဆိုလိုသည်။ ရီပတ်ဘလစ် ဆိုသော စကားလုံးမှာ လက်တင်ဘာသာစကား res publica မှ ဆင်းသက်လာ၍ အများပြည်သူနှင့် သက်ဆိုင်သော အရေးအခင်းဟု အဓိပ္ပာယ်ဖွင့်ဆိုနိုင်ပြီး ထိုသို့သော ပုံစံရှိသည့် အစိုးရ အုပ်ချုပ်သည့် နိုင်ငံကို ဖော်ပြရန် အတွက် အသုံးပြုကြသည်။

ခေတ်သစ်နှင့် ရှေးခေတ်မှ သမ္မတနိုင်ငံများသည် သူတို့၏ အယူအဆနှင့် ပါဝင်ဖွဲ့စည်းပုံတွင် ကွဲပြားခြားနားမှု အများအပြားရှိသည်။ ဂန္ထဝင်ခေတ် နှင့် အလယ်ခေတ်တို့တွင် ပထမဆုံးပေါ်ပေါက်ခဲ့သော သမ္မတနိုင်ငံမှာ ရိုမန် သမ္မတနိုင်ငံ ဖြစ်ပြီး ရောမအား ဘုရင် အုပ်ချုပ်သော ခေတ်နှင့် စစ်ဘုရင်များ အုပ်ချုပ်သော ခေတ်များကြားရှိကာလကို ရည်ညွှန်းသည်။ အီတလီတို့၏ အလယ်ခေတ် နှင့် ရီနေဆွန်းခေတ်တို့မှ နိုင်ငံရေး ဓလေ့ ထုံးတမ်းများကို ယနေ့တွင် ယဉ်ကျေးသော လူသားဆန်မှု (civic humanism) ဟု ညွှန်းဆိုလေ့ ရှိကြပြီး တစ်ခါတစ်ရံတွင် ရောမ ရီပတ်ဘလစ်ကင်များ ဖြစ်ကြသော ဆယ်လတ် (Sallust ) နှင့် တက်ဆီတပ် (Tacitus) တို့မှ တိုက်ရိုက်ဆင်းသက်လာသည်ဟု ယူဆကြသည်။
**ခင်အေးဟန်** (၁၉၃၇-၂၀၀၆) သည် မြန်မာနိုင်ငံသား အလှမယ်၊ သရုပ်ဆောင်၊ အဆိုရှင်နှင့် အသံသရုပ်ဆောင် ဖြစ်သည်။ အထူးသဖြင့် ရုပ်ရှင်အနုပညာတွင် ဘာပဲလုပ်ရ လုပ်ရ ခံယူချက်ထားသူ ဖြစ်ပြီး ဒေါ်သီတာခင်ထွေးလို မိန်းမကြမ်းကြီးဆန်ဆန်၊ အထက်တန်းလွှာမှ မာနကြီး၊ အတ္တစွဲ မိန်းမကြီးမျိုးအဖြစ် သရုပ်ဆောင်လိုကြောင်း သိရသည်။

ငယ်ဘဝနှင့်ပညာရေး
----------------

၁၉၃၇ ခု၊ အောက်တိုဘာလ ၁၂ ရက်တွင် ဦးသိန်း၊ ဒေါ်သန်းမယ်တို့မှ တွံတေးမြို့၌ မွေးသည်။ အမည်ရင်းမှာ မအေးဟန် ဖြစ်၏။ အထက်တန်းပညာကို ရန်ကုန်မြို့မအထက်တန်းကျောင်းမှ ဖြေဆိုရာ (ခ) အဆင့်ဖြင့်သာ အောင်သည်။ နောက် ထားဝယ်မြို့၌ ဒုတိယအကြိမ် ဖြေဆိုသော် စာမေးပွဲကျ၏။

အနုပညာခရီး
----------

ရန်ကုန်၌ (ခ) အဆင့်ဖြင့်သာ အောင်သည်နောက် ကန်တော်ကလေး ဘားမားမူစလင်ကျောင်း (ယခု အထက ၆ မင်္ဂလာတောင်ညွန့်) ၌ ၁၉၅၅-၅၇ ကာလတွင် ဆရာမအဖြစ် အလုပ်ဝင်သည်။ နောက် ထားဝယ်သို့ပြောင်းကာ (၁၀) တန်း ထပ်ဖြေသည်။ စာမေးပွဲမအောင်သော်လည်း မယ်ရွေးပွဲတွင် ဝင်ပြိုင်ရာ အနိုင်ရသဖြင့် ထားဝယ်မယ် ဖြစ်၏။

အနုပညာအလုပ်ကို ဇောက်ချလုပ်မည်ဟု ရည်ရွယ်ကာ ရန်ကုန်သို့ ပြန်လာသည်။ သိမ်ဖြူရှိ မယ်ရွေးပွဲတွင် ပြိုင်ရာ အနိုင်ရ၏။  ဒါရိုက်တာ ဦးတင်ယုက ရုပ်ရှင်လောကသို့ ခေါ်သည်။ ၁၉၆၀ ပြည့်ထွက် *အရိုင်းနဲ့တောကောင်* ဇာတ်ကားတွင် ဇာတ်ရံအဖြစ် စပါသည်။

ဇင်းကျိုက်တောင် ဇာတ်ကား၌ ပါဝင်ပြီးနောက် သရုပ်ဆောင်အလုပ်မှနားကာ ကုန်သွယ်ရေးဌာန၌ စာရေးအဖြစ် ၁၉၆၃-၆၉ ကာလ၌ အလုပ်ဝင်ခဲ့သည်။ 

နောက် ဒါရိုက်တာ စံလွင်နှင့် ခင်စိုး ပေါင်းရိုက်သည့် *ဒီကောင်မလေး* ဇာတ်ကားတွင် ပြန်ပါရအပြီး သရုပ်ဆောင်အလုပ်၊ အသံသရုပ်ဆောင်အလုပ်တို့ကိုသာ တစိုက်မတ်မတ် လုပ်တော့၏။

### ပါဝင်ခဲ့သောဇာတ်ကားများ

* အရိုင်းနဲ့တောကောင် (၁၉၆၀)
* ဇင်းကျိုက်တောင်
* ဒီကောင်မလေး
* ရပ်ကြီးသူ (၁၉၇၅)
* ချစ်ခြင်းဆိုသည် ဘာလဲကွယ် (၁၉၈၄)
* စိမ်းလို့သာခေါ်လိုက်ပါ (၁၉၈၄)
* ကျားခင်စိန် (၁၉၉၃)
* နော်ရင်မွှေး (၁၉၉၄)
* တုယှဉ်နှိုင်းလည်းမမီပါ (၁၉၉၇)

### အသံဖြင့်သရုပ်ဆောင်သည့် ကတ်ဆက်ဇာတ်လမ်းများ

* ပြောပြန်ရင်လဲ မောင်သာရလွန်ရာကျမယ်
* ထီးဆောင်းပြောတဲ့ပတ်ဝန်းကျင်
* စိတ်
* အချစ်သုတေသနဇာတ်လမ်း

မိသားစုဘဝ
---------

ရုပ်ရှင်သရုပ်ဆောင် အေးကျော်နှင့် လက်ထပ်ကာ
သင်္ကန်းကျွန်းမြို့နယ်၊ ပြည်သာယာလမ်းတွင် နေသည်။

ဘဝနိဂုံး
--------

၂၀၀၆ ခုတွင် ကွယ်လွန်သည်။

ကိုးကား
-------

1. ↑  ခင်မောင်ထွေး (ပျဉ်းမနား). "သရဖူနှင့် အလှမယ် ရွေးချယ်ခြင်း ပြဿနာများ". Irrawaddy. 2014-09-11.
**အရှင်သမ္မုခါထဝိကထေရ်**  သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

ဘဝဇာတ်ကြောင်း
-------------

### ဝိပဿီမြတ်စွာဘုရား

ဝိပဿီမြတ်စွာဘုရားလောင်း ဖွားမြင်ချိန်တွင် ဖြစ်၏။ အရှင်သမ္မုခါထဝိကထေရ် သည် မြတ်စွာဘုရား၏ နိမိတ်လက္ခဏာတို့ကို ဖတ်ကြား၏။ ထို့ပြင် မြတ်စွာဘုရား၏ အမျိုးမျိုးသော ဂုဏ်တော်တို့ကို နှုတ်မှ ပြောကြားပြီးနောက် အရှေ့အရပ်သို့ ထွက်ခွာခဲ့၏။

### အကျိုးခံစားရခြင်း

ဤဘဒ္ဒကမ္ဘာမှ ကိုးဆယ့်တစ်ကမ္ဘာထက်တွင် မြတ်စွာဘုရားအား ချီးမွမ်းပြောဆိုခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ရပေ။ 

ဤဘဒ္ဒကမ္ဘာမှ ကမ္ဘာကိုးဆယ်ထက်တွင်လည်း "သမ္မုခါထဝိက" အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်ကိုးကမ္ဘာထက်တွင် "ပထဝီဒုန္ဒုဘိ" အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်ရှစ်ကမ္ဘာထက်တွင် "သရိတစ္ဆေဒန" အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်ခြောက်ကမ္ဘာထက်တွင် "အဂ္ဂိနိဗ္ဗာန" အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်ငါး ကမ္ဘာထက်တွင် "ဂတိပစ္ဆေဒန" အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်လေးကမ္ဘာထက်တွင် "ဝါတသမ" အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်သုံးကမ္ဘာထက်တွင် "ရတနပဇ္ဇလ" အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်နှစ်ကမ္ဘာထက်တွင် "ပဒဝိက္ကမန" အမည်ဖြင့် စကြဝတေးမင်း ဖြစ်ခဲ့၏။ ရှစ်ဆယ့်တစ်ကမ္ဘာထက်တွင် "ဝိလောကန" အမည်ဖြင့် စကြဝတေးမင်း ဖြစ်ခဲ့၏။ ကမ္ဘာရှစ်ဆယ်ထက်တွင် "ဝိရသာရ" အမည်ဖြင့် စကြဝတေးမင်း ဖြစ်ခဲ့၏။

### ဂေါတမမြတ်စွာဘုရားထက်ထက်

နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သမ္မုခါထဝိကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

ကိုးကား
-------

1. 1 2 3 4  *ထေရာပဒါန်ပါဠိတော်၊ သေရေယျဝဂ်၊ သမ္မုခါထဝိကတ္ထေရအပဒါန်*။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု—**မိဘနှင့် လင်ယောက်ျားတို့က ခွင့်မပြုအပ်သော သိက္ခာမာန် ရဟန်းပြုပေးမှု။** 

အမှုသည်—**ထုလ္လနန္ဒာ။**

ထိုသို့ပြုပေးသည့်အတွက် မိဘနှင့်လင်ယောက်ျားတို့က ကဲ့ရဲ့ကြသောကြောင့် ဤသိက္ခာကို ပညတ်တော်မူရလေသည်။

သိက္ခာပုဒ်
----------

ယာ ပန ဘိက္ခုနီ မာတာပိတူဟိ ဝါ သာမိကေန ဝါ အနနုညာတံ သိက္ခမာနံ ဝုဋ္ဌာပေယျ, ပါစိတ္တိယံ။

မြန်မာပြန်
----------

မိဘတို့သည်လည်းကောင်း, လင်သည်လည်းကောင်း, (ရဟန်းပြုဖို့ရန်) ခွင့်မပြုအပ်သော သိက္ခမာန်ကို ရဟန်းပြုပေးသော ဥပဇ္ဈာယ် ဆရာမမှာ ပါစိတ်အာပတ်သင့်၏။

မှတ်ချက်
--------

မာတုဂါမတို့သည် ရှင်သာမဏေမ ပြုလိုသောအခါ၌တစ်ကြိမ်, ဘိက္ခုနီ ပြုလိုသောအခါ၌ တစ်ကြိမ်အားဖြင့် ၂-ကြိမ်မျှ မိဘနှင့် (လင်ရှိလျှင်) လင်တို့ကို ခွင့်တောင်းရ၏။ ယောက်ျားတို့ကား ရှင်ပြုတုန်းက မိဘတို့ ခွင့်ပြုထားလျှင် ရဟန်းပြုခါနီး၌ ခွင့်တောင်းဖွယ်မလို၊ သို့သော် ရှင်ပြုခွင့်သာ ပေးခြင်းဖြစ်၍ ရဟန်းပြုခွင့် မပေးလိုသော မိဘတို့ကိုကား ကျေနပ်အောင် ခွင့်တောင်းရလိမ့်ဦးမည်၊ ခွင့်မရဘဲ ဘိက္ခုပြုပေးလျှင်မူ ဒုက္ကဋ်အာပတ်သင့်၏၊ ရဟန်းလောင်းကား ရဟန်းဖြစ်သည်သာ။

ကိုးကား
-------

1. ↑  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
**စည်သူလွင်**သည် မြန်မာနိုင်ငံရှိ အဆိုတော်တစ်ဦး ဖြစ်သည်။ သူ၏ အဖေသည် ကာတွန်းဆရာ ဦးငွေကြည် ဖြစ်သည်။

အစောပိုင်းဘဝ
------------

စည်သူလွင်ကို ၁၉၇၃ ခုနှစ် မတ်လ ၂၅ ရက်နေ့တွင် ရန်ကုန်မြို့၌ မွေးဖွားခဲ့သည်။ ကာတွန်းငွေကြည်နှင့် ဒေါ်ကြွယ်တို့၏ တစ်ဦးတည်းသောသား ဖြစ်သည်။

အသက်လေးနှစ်ကျော် အရွယ်တွင် ကမာရွတ် လှည်းတန်းတွင်ကျင်းပသော သီတင်းကျွတ် မီးထွန်းပွဲတော် တေးသရုပ်ဖော် ဖျော်ဖြေပွဲတွင် ဘိုဘိုဟန်၏ သီချင်းနှင့် စတင် သရုပ်ဆောင်ခဲ့ပြီး တောင်ဥက္ကလာ၊ ပုဇွန်တောင်စသော မြို့နယ်များ၏ ဖိတ်ကြားချက်ဖြင့် လိုက်လံဖျော်ဖြေခဲ့သည်။

အနုပညာလမ်းကြောင်း
-----------------

၁ဝ တန်း အောင်မြင်ပြီးချိန်တွင် ဦးစောနု သီချင်းဆိုပြိုင်ပွဲ ဝင်ရောက်ယှဉ်ပြိုင်ခဲ့ရာမှ ဆုရခွေကို ကိုညီထွဋ်က ကြားသိခဲ့ပြီး ပထမဆုံး စီးရီးတေးစီးရီး ထွက်ရှိခဲ့သည်။

တစ်ကိုယ်တော်စီးရီး မထွက်ခင်ကာလတွင် သင်္ချာမေဂျာ အဓိကဖြင့် တက္ကသိုလ် တက်ရောက်ချိန်တွင်လည်း ကျောင်းပွဲများတွင် ဝါသနာတူ သူငယ်ချင်းများဖြင့် ဖွဲ့ထားသော Rock Devil တီးဝိုင်း၊ ဟာရီကိန်းတီးဝိုင်း စသည့် တီးဝိုင်းများနှင့် သီဆိုဖျော်ဖြေခဲ့သလို အချို့ တီးဝိုင်းများတွင် အတီးသမားတစ်ဦးအဖြစ် ပါဝင်ခဲ့သည်။ စည်သူလွင်သည် *ချစ်သူများရဲ့နေ့* စီးရီးဖြင့် အောင်မြင်လာခဲ့ကာ တစ်ကိုယ် တော်ခွေငါးခွေ၊ အမှတ်တရစီးရီးတစ်ခွေနှင့် အတွဲခွေပေါင်းများစွာကို သီဆိုခဲ့သည်။ ထို့အပြင် ကုန်ပစ္စည်း ကြော်ငြာများ၊ ဗီဒီယိုနှစ်ကားနှင့် *နှုတ်ခမ်းထက်ကဓားသွား* ရုပ်ရှင်တွင် ပါဝင်သရုပ်ဆောင်ခဲ့သည်။

ကိုးကား
-------